Paġna Daħla Tqegħid fi ħdan l-iskema ġenerali tad-Direttiva dwar il-Ħabitats u d-Direttiva dwar l-Għasafar kif ukoll fi ħdan kuntest usa' Relazzjoni mal-Kapitolu dwar il-Ħarsien tal-Ispeċijiet L-implimentazzjoni tal-Artikolu 6 fid-dritt nazzjonali: id-dmir ta' traspożizzjoni Żmien tal-applikazzjoni tal-Artikolu 6: Minn liema data jibdew japplikaw l-obbligi tal-Artikolu 6? Żoni ta' Protezzjoni Speċjali ddeżinjati taħt id-Direttiva dwar l-Għasafar Siti taħt id-Direttiva dwar il-Ħabitats L-Artikolu 6(1) Kamp ta' applikazzjoni X'għandu jkun il-konteut tal-"miżuri ta' konservazzjoni meħtieġa"? Issettjar tal-objettivi ta' konservazzjoni fil-livell tas-siti L-istabbiliment tal-miżuri ta' konservazzjoni meħtieġa Il-ħtiġijiet ekoloġiċi X'forma jistgħu jieħdu l-miżuri ta' konservazzjoni meħtieġa? Il-pjanijiet ta' ġestjoni Miżuri statutorji, amministrattivi jew kuntrattwali L-Artikolu 6(2) Kamp ta' applikazzjoni Xi tfisser li "jittieħdu miżuri xierqa għall-evitar..."? L-implimentazzjoni tvarja għad-deterjorament u għat-tfixkil? Indikaturi ta' deterjorament u ta' tfixkil Deterjorament tat-tipi ta' ħabitats u tal-ħabitats ta' speċijiet Tfixkil tal-ispeċijiet L-Artikolu 6(3) Kamp ta' applikazzjoni Ir-relazzjoni bejn l-Artikolu 6(2) u l-Artikolu 6(3) Xi tfisser meta jingħad li "pjan jew proġett li mhux marbut direttament ma' jew li ma hux meħtieġ għat-tmexxija tas-sit"? Proġett Mhux marbut direttament ma' jew li ma hux meħtieġ għat-tmexxija ... Kif għandu jiġi ddeterminat li pjan jew proġett li "x'aktarx se jkollu effett sinifikanti" jew le fuq sit, "jew b'mod individwali jew inkella flimkien ma' xi pjanijiet jew proġetti oħra"? … b'mod individwali jew inkella flimkien ma' xi pjanijiet jew proġetti oħra Xi tfisser "evalwazzjoni xierqa tal-implikazzjonijiet tiegħu għas-sit in vista tal-għanjiet ta' konservazzjoni tas-sit"? Xi tfisser valutazzjoni "xierqa"? Kontenut tal-valutazzjoni xierqa … fid-dawl tal-objettivi ta' konservazzjoni tas-sit Il-kunċett tal-"integrità tas-sit" Valutazzjoni tal-implikazzjonijiet għas-sit Kunsiderazzjoni ta' miżuri ta' mitigazzjoni xierqa biex jiġu evitati jew jitnaqqsu l-impatti It-teħid ta' deċiżjonijiet L-"awtoritajiet nazzjonali kompetenti" Meta jkun xieraq li tinkiseb l-opinjoni tal-pubbliku ġenerali? It-teħid ta' deċiżjoni fuq il-bażi tal-valutazzjoni xierqa L-Artikolu 6(4) Kamp ta' applikazzjoni Kunsiderazzjonijiet inizjali L-analiżi tas-soluzzjonijiet alternattivi L-analiżi tar-raġunijiet imperattivi relatati mal-interess pubbliku prevalenti L-adozzjoni ta' miżuri kompensatorji X'inhu s-sinifikat ta' "miżuri kompensatorji" u meta għandhom jiġu kkunsidrati? "Koerenza globali" tan-netwerk Natura 2000 L-għan u l-kontenut ġenerali tal-miżuri kompensatorji Elementi importanti li għandhom jiġu kkunsidrati fil-miżuri kompensatorji Il-kriterji għat-tifsil ta' miżuri kompensatorji Il-kumpens fil-mira Il-fattibbiltà teknika Sa fejn għandu jasal il-kumpens Il-lokalizzazzjoni tal-miżuri kompensatorji Meta għandu jiġi implimentat il-kumpens L-implimentazzjoni fit-tul Min hu responsabbli għan-nefqa għall-miżuri kompensatorji? Informar lill-Kummissjoni dwar il-miżuri kompensatorji X'jiġri fil-każ ta' siti li huma meqjusa bħala ħabitats ta' prijorità u/jew fihom speċijiet ta' prijorità? Is-siti kkonċernati Il-kunċetti ta' "saħħa tal-bniedem", "sikurezza pubblika" u "konsegwenzi ta' benefiċċju ewlenin għall-ambjent" L-adozzjoni tal-opinjoni tal-Kummissjoni u l-konsegwenzi tagħha Tqabbil tal-proċeduri skont Valutazzjoni Xierqa u VIA/VAS Kunsiderazzjoni tal-pjanijiet u tal-proġetti li jaffettwaw is-siti tan-Natura 2000 Formola għall-preżentazzjoni ta' informazzjoni lill-Kummissjoni Ewropea skont l-Artikolu 6(4) L-Artikolu 6 tad-Direttiva dwar il-Ħabitats (92/43/KEE) taqdi rwol kruċjali fil-ġestjoni tas-siti li jsawru n-netwerk Natura 2000. Fid-dawl tal-ispirtu ta' integrazzjoni, jindika d-diversi kompiti involuti biex ikunu jistgħu jiġu salvagwardjati l-interessi ta' konservazzjoni tan-natura tas-siti. Dan id-dokument għandu l-għan li jipprovdi linji gwida lill-Istati Membri dwar l-interpretazzjoni ta' ċerti kunċetti ewlenin użati fl-Artikolu 6 tad-Direttiva dwar il-Ħabitats. Is-suġġetti primarji fil-mira tad-dokument huma l-awtoritajiet tal-Istati Membri. Madankollu, hu mistenni li jiffaċilita wkoll il-fehim dwar kif taħdem id-Direttiva dwar il-Ħabitats fost kull min hu involut fil-ġestjoni tas-siti tan-Natura 2000 u fil-proċedura tal-ħruġ ta' permessi tal-Artikolu 6. Id-dokument ġie abbozzat wara konsultazzjonijiet mal-awtoritajiet tal-protezzjoni tan-natura tal-Istati Membri u mal-partijiet ikkonċernati. Għandu l-għan li jassisti lill-awtoritajiet tal-Istati Membri, kif ukoll lil kull min hu involut fil-ġestjoni tas-siti tan-Natura 2000 u fil-proċedura ta' ħruġ ta' permessi tal-Artikolu 6, fl-applikazzjoni tad-Direttiva dwar il-Ħabitats. Il-Qorti tal-Ġustizzja tal-Unjoni Ewropea biss għandha l-kompetenza biex tinterpreta b'mod awtorevoli d-dritt tal-Unjoni. L-interpretazzjonijiet ipprovduti mill-Kummissjoni ma jistgħux imorru lil hinn mid-Direttiva. Dan hu partikolarment minnu għal din id-direttiva peress li tnaqqax il-prinċipju tas-sussidjarjetà, u b'hekk tħalli marġni kbir ta' spazju biex l-Istati Membri jimplimentaw fil-prattika l-miżuri speċifiċi relatati mad-diversi siti tan-netwerk Natura 2000. Fi kwalunkwe każ, l-Istati Membri huma ħielsa li jagħżlu l-mod xieraq li bih jixtiequ jimplimentaw il-miżuri prattiċi dment li dawn tal-aħħar jiksbu r-riżultati tad-Direttiva. Minkejja li hu interpretattiv, dan id-dokument m'għandux l-għan li jagħti tweġibiet assoluti għal mistoqsijiet speċifiċi għas-siti. Kwistjonijiet bħal dawn għandhom jiġu indirizzati skont kull każ, b'kunsiderazzjoni tal-orjentazzjonijiet ipprovduti f'dan id-dokument. Wara nota introduttorja dwar il-kontenut u l-loġika ġenerali tal-Artikolu 6 ikun imiss preżentazzjoni dettaljata ta' kull paragrafu (6(1), 6(2), 6(3), 6(4)) skont l-istess struttura ġenerali. Din tinvolvi introduzzjoni għall-paragrafu u għall-kamp ta' applikazzjoni tiegħu, u mbagħad diskussjoni dwar il-kunċetti u l-kwistjonijiet ewlenin imqajma, fuq il-bażi tal-għarfien tal-Kummissjoni, il-ġurisprudenza eżistenti tal-Qorti tal-Ġustizzja tal-UE, u leġiżlazzjoni oħra tal-UE, fejn rilevanti. Għal qari veloċi tal-konklużjonijiet rilevanti, il-punti ewlenin li jirriżultaw mill-analiżijiet tal-Kummissjoni jinġabru fil-qosor (f'tipa grassa) fi tmiem kull taqsima. Ir-rekwiżiti speċifiċi ewlenin tad-Direttiva dwar il-Ħabitats huma raggruppati taħt iż-żewġ kapitoli sussegwenti. L-ewwel wieħed hu intitolat "Konservazzjoni tal-ħabitat naturali u l-ħabitat tal-ispeċi" u jinkludi l-Artikoli 3 sa 11. It-tieni wieħed hu intitolat "Ħarsien tal-ispeċi" u jinkludi l-Artikoli 12 sa 16. Il-kapitolu dwar il-"Konservazzjoni tal-ħabitat naturali u l-ħabitat tal-ispeċi" jindirizza l-istabbiliment u l-konservazzjoni tas-siti mfassla għat-tipi ta' ħabitats u għall-ispeċijiet ta' interess Komunitarju elenkati fl-Annessi I u II għad-Direttiva. Dawn is-siti, flimkien mas-siti klassifikati taħt id-Direttiva dwar l-Għasafar, jifformaw in-netwerk Natura 2000 (l-Artikolu 3(1)). F'dan il-kapitolu, l-Artikolu 6 fih dispożizzjonijiet li jirregolaw il-konservazzjoni u l-ġestjoni tas-siti tan-Natura 2000. F'dan il-kuntest, l-Artikolu 6 hu meqjus bħala wieħed mill-aktar importanti mill-24 artikolu tad-Direttiva, peress li hu dak li jiddetermina l-aktar ir-relazzjoni bejn il-konservazzjoni u attivitajiet soċjoekonomiċi oħra. L-artikolu għandu tliet settijiet ewlenin ta' dispożizzjonijiet. L-Artikolu 6(1) jindirizza l-istabbiliment tal-miżuri ta' konservazzjoni meħtieġa, u jiffoka fuq miżuri pożittivi u proattivi għaż-żamma jew għar-restawr tal-ħabitats naturali u tal-popolazzjonijiet tal-ispeċijiet ta' fawna u ta' flora selvaġġi fi stat favorevoli. L-Artikolu 6(2) jipprovdi għall-evitar tad-deterjorament tal-ħabitats u tad-disturb sinifikanti tal-ispeċijiet. Għaldaqstant, l-enfasi tiegħu hi fuq il-prevenzjoni. L-Artikolu 6(3) u (4) jistabbilixxu sensiela ta' salvagwardji proċedurali u sostantivi li jirregolaw pjanijiet u proġetti li aktarx li jkollhom effett sinifikanti fuq sit tan-Natura 2000. Fi ħdan din l-istruttura, jista' jitqies li hemm distinzjoni bejn l-Artikolu 6(1) u (2) li jiddefinixxu reġim ġenerali u l-Artikolu 6(3) u (4) li jiddefinixxu proċedura li tapplika għal ċirkustanzi speċifiċi. Meqjusa f'livell globali, id-dispożizzjonijiet tal-Artikolu 6 jirriflettu l-approċċ ġenerali stabbilit fl-Artikolu 2 u l-premessi tad-Direttiva. Dan jinvolvi l-ħtieġa li tiġi promossa l-bijodiversità billi jinżammu jew jiġu restawrati ċerti ħabitats u speċijiet fi "stat ta' konservazzjoni favorevoli" tul il-medda naturali kollha tagħhom fi ħdan l-UE, filwaqt li jitqiesu l-ħtiġijiet ekonomiċi, soċjali, kulturali u reġjonali, bħala mezz kif jinkiseb żvilupp sostenibbli. Minbarra l-pożizzjoni tal-Artikolu 6 fi ħdan l-iskema ġenerali tad-Direttiva dwar il-Ħabitats, ikun rilevanti wkoll li tissemma r-relazzjoni tiegħu mal-iskema tad-Direttiva dwar l-Għasafar: L-ewwel nett, l-iskema tad-Direttiva dwar l-Għasafar hija ġeneralment komparabbli ma' dik tad-Direttiva dwar il-Ħabitats. B'mod partikolari, il-kapitolu dwar il-"Konservazzjoni tal-ħabitat naturali u l-ħabitat tal-ispeċi" tad-Direttiva dwar il-Ħabitats hu analogu għall-Artikoli 3 u 4 tad-Direttiva dwar l-Għasafar. Meħud f'kuntest usa' — dak tat-Trattat dwar l-Unjoni Ewropea — l-Artikolu 6 jista' jitqies bħala qafas ewlieni biex jingħata effett lill-prinċipju ta' integrazzjoni peress li dan iħeġġeġ lill-Istati Membri jimmaniġġjaw is-siti tan-Natura 2000 b'mod sostenibbli u jistabbilixxi l-limiti tal-attivitajiet li jistgħu jħallu impatt negattiv fuq iż-żoni protetti filwaqt li jippermetti li jsiru ċertu derogi f'ċirkustanzi speċifiċi. Il-miżuri skont l-Artikolu 6 jistgħu jibbenefikaw ukoll minn sinerġiji ma' politiki ambjentali rilevanti oħra tal-UE bħal dawk dwar l-ilma, il-baħar jew is-sajd. Il-miżuri skont l-Artikolu 6 tad-Direttiva dwar il-Ħabitats jistgħu jirrikjedu l-adozzjoni ta' miżuri li jaqgħu taħt il-Politika Komuni tas-Sajd (ir-Regolament (UE) Nru 1380/2013). B'mod partikolari, jistgħu jkunu japplikaw id-dispożizzjonijiet skont l-Artikolu 11 tal-PKS dwar il-miżuri ta' konservazzjoni meħtieġa biex jiġu rispettati l-obbligi skont il-leġiżlazzjoni ambjentali tal-Unjoni; dawn id-dispożizzjonijiet huma ċċarati fid-Dokument ta' Ħidma tal-Persunal tal-Kummissjoni "dwar l-istabbiliment ta' miżuri ta' konservazzjoni skont il-Politika Komuni tas-Sajd għas-siti tan-Natura 2000 u għall-finijiet tad-Direttiva Kwadru dwar l-Istrateġija Marina" (SWD(2018) 288 final). Il-Kummissjoni diġà adottat diversi atti delegati skont l-Artikolu 11 tal-PKS (disponibbli fuq https://ec.europa.eu/fisheries/cfp/fishing_rules_mt). Filwaqt li jista' jidher li dawn iwasslu għal duplikazzjoni, ta' min jinnota l-punti li ġejjin: L-ewwel nett, ċerti speċijiet ta' pjanti jew ta' annimali koperti mill-Artikoli 12, 13 u 14 ma jidhrux fl-Anness II. B'hekk, dawn ma jibbenefikawx b'mod dirett mill-konservazzjoni u mill-protezzjoni tas-siti fi ħdan Natura 2000. Din tirrifletti t-tip ta' strument legali li ntuża, jiġifieri direttiva. Direttiva hi vinkolanti rigward ir-riżultat li għandu jinkiseb, iżda tħalli f'idejn l-Istat Membru l-għażla dwar il-forma u l-metodi ta' kif jikseb dak ir-riżultat. B'mod ġenerali, trid issir distinzjoni bejn l-iskadenza għat-traspożizzjoni tad-dispożizzjonijiet tal-Artikolu 6 fid-dritt nazzjonali u d-data li minnha dawn id-dispożizzjonijiet japplikaw għal siti individwali. Rigward is-siti individwali, trid issir distinzjoni bejn Żoni ta' Protezzjoni Speċjali klassifikati taħt id-Direttiva dwar l-Għasafar u siti oħra — Siti ta' Importanza Komunitarja (SIK) u Żoni ta' Speċjali ta' Konservazzjoni (ŻSK) — taħt id-Direttiva dwar il-Ħabitats. Wara d-dħul fis-seħħ tad-Direttiva dwar il-Ħabitats, l-obbligi msemmija hawn ġew sostitwiti skont l-Artikolu 7 ta' dik id-Direttiva li jistipula kif ġej: B'hekk, id-dispożizzjonijiet tal-Artikolu 6(1) ma japplikawx għal Żoni ta' Protezzjoni Speċjali (ŻPS). Madankollu, dispożizzjonijiet analogi japplikaw għaż-ŻPS permezz tal-Artikoli 3 u 4(1) u (2) tad-Direttiva dwar l-Għasafar. Id-data li minnha fil-prinċipju għandhom japplikaw għaż-ŻPS dawn id-dispożizzjonijiet simili hi d-data li minnha saret applikabbli fl-Istati Membri d-Direttiva dwar l-Għasafar (il-kawżi C-355/90 Il-Kummissjoni vs Spanja "Santoña Marshes", C-166/97 Il-Kummissjoni vs Franza "Seine Estuary"). Rigward id-dispożizzjonijiet tal-Artikolu 6(2), (3) u (4), huwa ċar mit-termini tal-Artikolu 7 li dawn japplikaw għal ŻPS diġà klassifikati fil-mument tad-dħul fis-seħħ tad-Direttiva dwar l-Għasafar. Madankollu, fid-dawl tat-test tal-Artikolu 7, tqum mistoqsija rigward jekk id-dispożizzjonijiet tal-ewwel sentenza tal-Artikolu 4(4) tad-Direttiva dwar l-Għasafar jibqgħux applikabbli wara d-"data tal-implimentazzjoni ta' din id-Direttiva" (l-10 ta' Ġunju 1994 għall-Istati Membri ta' dak iż-żmien u d-data ta' adeżjoni għall-Istati Membri li segwew) għas-siti li kellhom jiġu klassifikati bħala ŻPS iżda li ma ġewx klassifikati bħala tali. Id-deżinjazzjoni ta' SIK bħala ŻSK effettivament tniedi l-implimentazzjoni tal-Artikolu 6(1) peress li l-miżuri l-oħra kollha skont l-Artikolu 6 — inkluż id-dmir ta' prevenzjoni ta' deterjorament ulterjuri (l-Artikoli 6(2), (3) u (4)) — diġà jkunu japplikaw għas-SIK qabel ma jiġu deżinjati bħala ŻSK. L-Artikolu 4(5) tad-Direttiva dwar il-Ħabitats jipprevedi li ġej: B'hekk, għall-kuntrarju tad-dispożizzjonijiet tal-Artikolu 6(1) li japplikaw biss meta SIK jiġi ddeżinjat bħala ŻSK, id-dispożizzjonijiet tal-Artikolu 6(2), (3) u (4) isiru applikabbli malli sit isir SIK (jiġifieri qabel ma jiġi nominat bħala ŻSK). L-Artikolu 6(1) japplika wkoll għal SIK li għalihom ikun skada l-perjodu ta' sitt snin u li ma jkunux għadhom ġew deżinjati bħala ŻSK bi ksur tal-Artikolu 4(4). F'termini oħra, l-obbligu li jiġu stabbiliti l-miżuri ta' konservazzjoni meħtieġa japplika sa mhux aktar tard minn meta jiskadi l-perjodu ta' sitt snin. Dan ifisser li l-perjodu ta' sitt snin jibda mid-data li fiha s-sit jiġi inkluż għall-ewwel darba fid-Deċiżjoni tal-Kummissjoni. Jekk aktar tard, deċiżjonijiet sussegwenti jirranġaw uħud mid-dettalji tas-sit, dan m'għandux jintuża bħala skuża biex tiġi posposta d-deżinjazzjoni taż-ŻSK. Madankollu, dawn l-aġġustamenti l-ġodda ser ikollhom bżonn jiġu inkorporati fil-proċess ta' deżinjazzjoni taż-ŻSK, u jitqiesu meta jiġu stabbiliti l-miżuri ta' konservazzjoni meħtieġa. Il-kunsiderazzjonijiet imsemmija hawn fuq jistgħu jinġabru fit-tabella li ġejja: L-Artikolu 6(1) jistabbilixxi reġim ta' konservazzjoni ġenerali li jrid jiġi stabbilit mill-Istati Membri għaż-Żoni Speċjali ta' Konservazzjoni (ŻSK) kollha. L-Artikolu 6(1): japplika wkoll għal SIK li għalih ikun skada l-perjodu ta' sitt snin u li ma jkunx għadu ġie deżinjat bħala ŻSK bi ksur tal-Artikolu 4(4). F'termini oħra, l-obbligu li jiġu stabbiliti l-miżuri ta' konservazzjoni meħtieġa japplika sa mhux aktar tard minn meta jiskadi l-perjodu ta' sitt snin; hu relatat mal-Artikolu 1(a), li jiddefinixxi l-miżuri ta' konservazzjoni bħala serje ta' miżuri meħtieġa għaż-żamma jew għar-restawr tal-ħabitats naturali u tal-popolazzjonijiet ta' speċijiet ta' fawna u ta' flora selvaġġi fi stat favorevoli; hu relatat mal-Artikolu 2(2), li jistabbilixxi li l-miżuri meħuda skont din id-Direttiva għandhom jitfasslu biex jinżammu jew jiġu restawrati, fi stat ta' konservazzjoni favorevoli, il-ħabitats naturali u l-ispeċijiet ta' fawna u ta' flora selvaġġi ta' interess Komunitarju; hu relatat mal-Artikolu 2(3), li jispeċifika li l-miżuri jridu jqisu l-ħtiġijiet ekonomiċi, soċjali u kulturali u l-karatteristiċi reġjonali u lokali. Hemm diversi referenzi għat-terminu "objettivi ta' konservazzjoni" fil-preambolu tad-Direttiva kif ukoll referenza espliċita għalih fl-Artikolu 6(3). Il-ħtieġa għal kunċett bħal dan hi sottolinjata wkoll mill-Artikoli 4(4) u 6(1) tad-Direttiva. Għaldaqstant, hu siewi li jiġi eżaminat dak li nfissru b'"objettivi ta' konservazzjoni" u kif dan it-terminu hu relatat mal-istabbiliment tal-miżuri ta' konservazzjoni meħtieġa għaż-ŻSK skont l-Artikolu 6(1). Kif iddikjarat fl-Artikolu 2, l-għan ġenerali tad-Direttiva dwar il-Ħabitats hu li tikkontribwixxi lejn l-iżgurar tal-bijodiversità permezz tal-konservazzjoni tal-ħabitats naturali u tal-fawna u tal-flora selvaġġi. Il-miżuri meħuda skont id-Direttiva jfittxu li jiżguraw li l-ispeċijiet u t-tipi ta' ħabitats koperti jilħqu "stat ta' konservazzjoni favorevoli", jiġifieri li s-sopravvivenza fit-tul tagħhom tkun assigurata fil-medda naturali sħiħa tagħhom fi ħdan l-UE. L-objettivi ta' konservazzjoni fil-livell tas-siti huma sett ta' objettivi speċifikati li jridu jintlaħqu sabiex jiġi żgurat li s-sit jikkontribwixxi bl-aħjar mod għall-ilħuq tal-FCS fil-livell xieraq (b'kunsiderazzjoni tal-medda naturali tal-ispeċijiet jew tat-tipi ta' ħabitats rispettivi). L-objettivi ta' konservazzjoni fil-livell tas-siti għandhom ikunu stabbiliti mhux biss għal żoni speċjali ta' konservazzjoni (ŻSK) skont id-Direttiva dwar il-Ħabitats iżda anki għal Żoni ta' Protezzjoni Speċjali (ŻPS) skont id-Direttiva dwar l-Għasafar, bl-għan li jiġu ssodisfati r-rekwiżiti stipulati fl-Artikoli 2, 3, 4(1), 4(2) u 4(4) ta' dik id-Direttiva. L-objettivi ta' konservazzjoni fil-livell tas-siti għandhom ikunu bbażati fuq il-ħtiġijiet ekoloġiċi ta' dawn it-tipi ta' ħabitats naturali u l-ispeċijiet preżenti fis-sit (ara aktar 'il quddiem fit-taqsima 2.3.3) u għandhom jiddefinixxu l-kundizzjoni ta' konservazzjoni mixtieqa tagħhom fis-sit. Dawn għandhom jirriflettu l-importanza tas-sit għaż-żamma jew għar-restawr tat-tipi ta' ħabitats u tal-ispeċijiet preżenti fis-sit u għall-koerenza tan-Natura 2000. Barra minn hekk, dawn għandhom jirriflettu t-theddidiet ta' degradazzjoni jew ta' qerda li għalihom ikunu esposti l-ħabitats u l-ispeċijiet fis-sit, inklużi dawk miġjuba mit-tibdil fil-klima. L-objettivi ta' konservazzjoni fil-livell tas-siti għandhom jiddefinixxu l-kundizzjoni ta' konservazzjoni mixtieqa tal-ispeċijiet u tat-tipi ta' ħabitats fis-sit għall-massimizzazzjoni tal-kontribuzzjoni tiegħu għall-ilħuq ta' FCS fil-livell xieraq. Kultant dawn jiġu definiti bħala sett ta' miri li għandhom jintlaħqu tul ċertu perjodu ta' żmien. Dawn il-miri għandhom ikunu stabbiliti skont il-valutazzjoni tal-konservazzjoni ta' kull speċi u tip ta' ħabitats fis-sit kif reġistrati fl-SDF. Importanti li ssir distinzjoni ċara bejn objettivi u miżuri. Pereżempju, l-objettivi ta' konservazzjoni jistgħu jkunu mistennija li jkunu raġonevolment stabbli tul iż-żmien — tabilħaqq, f'ħafna mill-każijiet iridu jkunu miri fit-tul. Fl-istess ħin, il-miżuri ta' konservazzjoni meħtieġa sabiex jintlaħqu dawk l-objettivi aktarx li jinbidlu, inkluż bħala tweġiba għal xejriet ta' theddidiet li jinbidlu għas-siti u, sintendi, l-effetti, idealment pożittivi, tal-miżuri ta' konservazzjoni li jkunu ttieħdu diġà. Ladarba l-objettivi ta' konservazzjoni jkunu ġew definiti għal sit tan-Natura 2000, ikun hemm xi flessibbiltà sabiex jiġu definiti u stabbiliti l-miżuri ta' konservazzjoni. Jistgħu jiġu kkunsidrati diversi alternattivi (bl-użu ta' għażla ta' miżuri amministrattivi, kuntrattwali jew statutorji), li jqisu attivitajiet soċjoekonomiċi oħra fis-siti. Il-miżuri ta' konservazzjoni huma l-mekkaniżmi u l-azzjonijiet proprji li jridu jiġu implimentati għal sit tan-Natura 2000 bl-għan li jintlaħqu l-objettivi ta' konservazzjoni tas-sit u jiġu indirizzati l-pressjonijiet u t-theddidiet li jaffaċċjaw l-ispeċijiet u l-ħabitats fi ħdan is-sit. Dawn il-ħtiġijiet huma bbażati fuq għarfien xjentifiku u jistgħu jiġu ddefiniti biss każ b'każ, skont it-tipi ta' ħabitats naturali fl-Anness I, l-ispeċijiet fl-Anness II, u s-siti li jospitawhom. Dan l-għarfien huwa essenzjali biex ikun possibbli li jitfasslu l-miżuri ta' konservazzjoni, każ b'każ. L-identifikazzjoni tal-ħtiġijiet ekoloġiċi tat-tipi ta' ħabitats naturali fl-Anness I u tal-ispeċijiet fl-Anness II preżenti fis-siti hi r-responsabbiltà tal-Istati Membri. Dawn tal-aħħar jaf ikunu jixtiequ jiskambjaw l-għarfien tagħhom f'dan il-qasam, bl-appoġġ tal-Kummissjoni Ewropea u tal-Aġenzija Ewropea għall-Ambjent — Iċ-Ċentru Tematiku Ewropew dwar id-Diversità Bijoloġika. L-għażla hi f'idejn l-Istati Membri, f'konformità mal-prinċipju tas-sussidjarjetà. Id-Direttiva tistabbilixxi r-riżultati li għandhom jinkisbu, u tħalli f'idejn l-Istati Membri li jiddeċiedu kif jagħmlu dan fil-prattika. Spiss, l-għażliet differenti msemmija fl-Artikolu 6(1) jintużaw flimkien għall-ġestjoni tas-siti tan-Natura 2000. Fil-każijiet kollha, ir-responsabbiltajiet għall-implimentazzjoni tal-miżuri ta' konservazzjoni jridu jiġu definiti biċ-ċar, flimkien mar-riżorsi finanzjarji rilevanti. B'mod ġenerali, il-pjanijiet ta' ġestjoni fil-livell tas-siti jintużaw biex jiġu fformulati l-objettivi ta' konservazzjoni tas-sit, fuq il-bażi ta' analiżi tal-qagħda ta' konservazzjoni tal-ispeċijiet u tal-ħabitats fis-sit u tal-pressjonijiet u tat-theddidiet li jaffaċċjaw, flimkien mal-miżuri meħtieġa biex jintlaħqu dawn l-objettivi. Il-pjanijiet ta' ġestjoni spiss jintużaw bħala għodda li tiggwida lill-maniġers u lil partijiet interessati oħra fit-trattar tal-konservazzjoni tas-siti tan-Natura 2000, u li tinvolvi lill-partijiet ikkonċernati soċjoekonomiċi u lill-awtoritajiet differenti, inklużi l-komunitajiet lokali, is-sidien tal-art, il-bdiewa, is-sajjieda u gruppi interessati oħra, fl-implimentazzjoni tal-miżuri ta' konservazzjoni meħtieġa li jkunu ġew identifikati. Il-pjanijiet ta' ġestjoni huma għodda siewja biex jiġi żgurat li l-implimentazzjoni tad-dispożizzjonijiet tal-Artikolu 6(1) issir b'mod ċar u trasparenti, biex b'hekk il-partijiet ikkonċernati kollha jiġu informati dwar x'inhu l-għan li jrid jikseb Natura 2000 u biex ikunu involuti b'mod attiv f'din id-diskussjoni. Il-pjanijiet ta' ġestjoni jistgħu jgħinu wkoll fl-identifikazzjoni tal-ħtiġijiet ta' finanzjament għall-miżuri u fil-kisba ta' integrazzjoni aħjar fi pjanijiet oħra. Il-kliem "jekk hemm bżonn" jindika li l-pjanijiet ta' ġestjoni mhux dejjem u bilfors ikunu meħtieġa. Jekk il-pjanijiet ta' ġestjoni jintgħażlu minn Stat Membru, spiss ikun jagħmel sens li dawn jiġu stabbiliti qabel ma jiġu konklużi l-miżuri l-oħra msemmija fl-Artikolu 6(1), b'mod partikolari l-miżuri kuntrattwali. Il-miżuri kuntrattwali spiss jinvolvu relazzjoni bejn l-awtoritajiet kompetenti u s-sidien tal-art individwali, u jkunu limitati għal titli ta' sjieda ta' artijiet individwali li normalment ikunu iżgħar mis-sit. F'ċirkustanzi bħal dawn, pjan ta' ġestjoni ffokat fuq is-sit jipprovdi qafas usa', u l-kontenut tiegħu jipprovdi punt tat-tluq siewi għad-dettalji speċifiċi tal-miżuri kuntrattwali. Il-qsim f'dawn it-tliet kategoriji ta' miżuri jrid jiġi kkunsidrat f'sens ġenerali. Firxa ta' miżuri tista' tiġi kkunsidrata xierqa sabiex jintlaħqu l-objettivi ta' konservazzjoni stabbiliti għal kull sit. Spiss din tinvolvi ġestjoni attiva, iżda f'ċerti każijiet, tista' tinvolvi wkoll miżuri preventivi aktar passivi (eż. ġestjoni mingħajr intervent). Min-naħa l-oħra, dawn mhux bilfors ikunu miżuri ġodda, peress li jista' jkun li l-miżuri eżistenti jitqiesu li jkunu biżżejjed jekk ikunu xierqa. bejn awtoritajiet maniġerjali u sidien jew utenti tal-art. L-għażla bejn miżuri statutorji, amministrattivi jew kuntrattwali titħalla f'idejn l-Istati Membri. Dan hu konformi mal-prinċipju tas-sussidjarjetà. Madankollu, l-Istati Membri jridu jagħżlu tal-anqas waħda mit-tliet kategoriji, jiġifieri statutorji, amministrattivi, kuntrattwali. M'hemmx ġerarkija bejn dawn it-tliet kategoriji. B'hekk, l-Istati Membri għandhom l-għażla li jużaw, f'sit tan-Natura 2000, kategorija waħda biss ta' miżuri (eż. miżuri kuntrattwali biss) jew taħlita ta' miżuri (eż. taħlita ta' miżuri statutorji u kuntrattwali skont il-problemi ta' konservazzjoni tat-tipi ta' ħabitats naturali fl-Anness I u tal-ispeċijiet fl-Anness II preżenti fis-sit). Barra minn hekk, minbarra l-miżuri obbligatorji magħżula, l-Istati Membri jistgħu jistabbilixxu u jimplimentaw pjanijiet ta' ġestjoni. It-tliet kategoriji ta' miżuri jiġu kwalifikati bħala "xierqa". Dan il-kwalifikatur mhuwiex definit fid-Direttiva. Madankollu, fil-każ tal-Artikolu 6(1), il-miżuri statutorji, amministrattivi jew kuntrattwali huma inkorporati fi ħdan il-kunċett ta' miżuri ta' konservazzjoni. Il-kwalifikatur "xierqa" m'għandu ebda objettiv ieħor ħlief li jfakkar li jkun xi jkun it-tip ta' miżura magħżul mill-Istati Membri, hemm obbligu li jiġi żgurat li din il-miżura tkun tikkorrispondi għall-ħtiġijiet ekoloġiċi tal-karatteristiċi fil-mira ta' siti partikolari tan-Natura 2000, u tirrispetta l-għan ġenerali tad-Direttiva ddefinit fl-Artikolu 2(1) u (2). Dan l-artikolu għandu jiġi interpretat bħala wieħed li jeħtieġ li l-Istati Membri jieħdu l-azzjonijiet xierqa kollha biex jiżguraw li ma jseħħ ebda deterjorament jew tfixkil sinifikanti. Dan jeħtieġ li jiġi evitat kemm tfixkil naturali kkawżat mill-bniedem kif ukoll dak prevedibbli fil-ħabitats naturali u fil-ħabitats tal-ispeċijiet. L-Artikolu 6(2): jew avvenimenti fl-imgħoddi, fil-preżent jew fil-ġejjieni. Jekk attività diġà eżistenti f'ŻSK jew f'ŻPS aktarx li tikkawża deterjorament ta' ħabitats naturali jew tfixkil għall-ispeċijiet li għalihom intgħażlet iż-żona, din trid tkun koperta mill-miżuri xierqa previsti fl-Artikolu 6(2) tad-Direttiva dwar il-Ħabitats jew fl-Artikolu 4(4) tad-Direttiva dwar l-Għasafar rispettivament, fejn applikabbli. Dan jista' jkun jeħtieġ, jekk ikun xieraq, li jitwaqqaf l-impatt negattiv jew billi titwaqqaf l-attività u/jew billi jittieħdu miżuri ta' mitigazzjoni jew ta' restawr. Dan jista' jsir permezz ta' valutazzjoni ex post. Il-Qorti ddikjarat ukoll li, billi tipprovdi b'mod ġenerali li ċerti attivitajiet imwettqa skont il-kundizzjonijiet u fiż-żoni awtorizzati mil-liġijiet u mir-regolamenti fis-seħħ ma jikkostitwux attivitajiet li jikkawżaw tfixkil jew li jkollhom tali effett, Stat Membru jonqos milli jissodisfa l-obbligi tiegħu skont l-Artikolu 6(2) tad-Direttiva dwar il-Ħabitats (kawża C-241/08, il-punt 76). F'ċerti każijiet, is-sempliċi ftuħ ta' proċedimenti kriminali kontra l-parti responsabbli għad-deterjorament/għat-tfixkil jew l-impożizzjoni ta' multi kontra t-tali parti jaf ma jkunux biżżejjed biex Stat Membru jiżgura konformità mal-Artikolu 6(2) (C-504/14, il-punti 55 u 56). Jista' jidher diffiċli li jiġi vvalutat id-deterjorament f'termini assoluti mingħajr referenza għal limiti li jistgħu jitkejlu. Madankollu, rigward id-deterjorament għall-objettivi ta' konservazzjoni fil-livell tas-siti, li jikkontribwixxu għall-kisba tal-objettivi tad-Direttiva, jaf jagħmilha possibbli li jiġu interpretati l-limiti ta' dak li jikkostitwixxi deterjorament (ara t-taqsima 3.5.1). L-Artikolu 6(2) u (3) tad-Direttiva dwar il-Ħabitats irid jiġi interpretat bħala totalità koerenti, u huwa mfassal sabiex jiżgura l-istess livell ta' protezzjoni tat-tipi ta' ħabitats u tal-ħabitats tal-ispeċijiet (C-258/11, il-punt 32; C-521/12, il-punt 19; C-387&388). Għaldaqstant, il-valutazzjoni tad-deterjorament, jekk ikun hemm bżonn, għandha ssegwi kriterji u metodi simili għal dawk użati fl-applikazzjoni tal-Artikolu 6(3) (ara wkoll C-399/14. il-punt 54). Il-kundizzjoni ta' konservazzjoni ta' tip ta' ħabitat jew ta' ħabitat ta' speċi preżenti f'sit tista' tiġi vvalutata fl-isfond tal-kundizzjoni ta' konservazzjoni tiegħu kif previst fil-Formola Standard tad-Data tan-Natura 2000, soġġetta għall-fatt li din tkun aġġornata. F'sit partikolari, il-kundizzjoni ta' konservazzjoni għandha tirrifletti n-natura dinamika tal-ħabitats u tal-ispeċijiet ikkonċernati. Id-deterjorament hu kwalunkwe forma ta' degradazzjoni li taffettwa ħabitat. L-Istat Membru jrid jikkunsidra l-influwenzi kollha fuq l-ambjent li jospita l-ħabitats (spazju, ilma, arja, tipi ta' ħamrija). Jekk dawn l-influwenzi jwasslu biex jagħmlu l-parametri għall-ħabitat agħar milli kien qabel, jista' jitqies li jkun seħħ id-deterjorament. Biex jivvaluta dan id-deterjorament, wieħed jista' jirreferi għall-objettivi ta' konservazzjoni tas-sit u għall-karatteristiċi ekoloġiċi tas-sit li jistgħu jwasslu biex jintgħażel bħala SIK (f'konformità mal-kriterji tal-għażla fl-Anness III għad-Direttiva) jew bħala ŻPS. Kwalunkwe avveniment, attività jew proċess li jikkontribwixxi għat-tnaqqis fid-daqs, fi ħdan is-sit, tat-tip ta' ħabitat jew tal-ħabitat tal-ispeċijiet li għalihom ġie nominat dan is-sit, għandu jitqies bħala deterjorament. Jistgħu japplikaw kunsiderazzjonijiet simili fil-każ ta' ħabitats ta' speċijiet, eż. artijiet mistagħdra għall-għasafar. Kwalunkwe indeboliment ta' kwalunkwe wieħed minn dawn il-fatturi li huma neċessarji għaż-żamma fit-tul tal-ħabitats u tal-ħabitats tal-ispeċijiet jista' jitqies bħala deterjorament, eż. deterjorament jista' jiġi kkawżat mhux biss mit-tnaqqis fiżiku tal-ħabitats fid-daqs iżda anki mit-telf tal-kwalità bħala sit ta' tgħammir, ta' tagħlif, ta' mistrieħ jew ta' waqfien fit-tul (staging) għall-ispeċijiet. Għall-kuntrarju tad-deterjorament, it-tfixkil ma jaffettwax il-kundizzjonijiet fiżiċi ta' sit b'mod dirett; dan jikkonċerna l-ispeċijiet u jista' jkun limitat fiż-żmien (storbju, sors tad-dawl, eċċ.). Għaldaqstant, l-intensità, id-durata u l-frekwenza tar-ripetizzjoni tat-tfixkil huma parametri importanti. Kwalunkwe avveniment, attività jew proċess li jikkontribwixxi għat-tnaqqis fit-tul tal-popolazzjoni tal-ispeċijiet fis-sit jista' jitqies bħala tfixkil sinifikanti. Kwalunkwe avveniment, attività jew proċess li jikkontribwixxu għat-tnaqqis jew għar-riskju ta' tnaqqis tal-firxa tal-ispeċijiet fi ħdan is-sit jista' jitqies bħala tfixkil sinifikanti. Kwalunkwe avveniment, attività jew proċess li jikkontribwixxi għat-tnaqqis fid-daqs tal-ħabitat disponibbli tal-ispeċijiet jista' jitqies bħala tfixkil sinifikanti. F'dak ir-rigward, effetti bħal storbju, vibrazzjonijiet u iżolament ta' subpopolazzjonijiet ta' speċi kapaċi jikkawżaw tfixkil sinifikanti għal dik l-ispeċi. Għaldaqstant, nuqqas min-naħa ta' Stat Membru biex jieħu miżuri xierqa sabiex jipprevjenihom jikkostitwixxi nuqqas ta' ssodisfar tal-obbligi skont l-Artikolu 6(2) tad-Direttiva dwar il-Ħabitats (kawża C-404/09). Fatturi bħall-intensità, il-frekwenza u d-durata tat-tfixkil jistgħu jitqiesu biex jiġi determinat is-sinifikat tiegħu, li jista' jvarja minn speċi għall-oħra u skont iż-żminijiet u l-kundizzjonijiet differenti (eż. riżorsi tal-ikel, jew permezz tal-preżenza ta' biżżejjed żoni mhux imfixkla fl-inħawi). Jista' jiġi nnotat li l-attivitajiet li jikkontribwixxu għall-objettivi ta' konservazzjoni tas-sit jew li huma kompatibbli ma' dawn diġà jaf ikunu koperti mill-Artikolu 6(1) u (2) — pereżempju, prattiki tal-biedja tradizzjonali li jsostnu tipi ta' ħabitats u speċijiet partikolari. Id-dispożizzjonijiet tal-Artikolu 6(3) u (4) jikkostitwixxu forma ta' reġim ta' ħruġ ta' permessi, li jistabbilixxu ċ-ċirkustanzi li fi ħdanhom jistgħu jkunu jew ma jkunux permessi l-pjanijiet u l-proġetti b'effetti negattivi sinifikanti probabbli fuq siti tan-Natura 2000. B'hekk, dawn jiżguraw li l-ħtiġijiet ekonomiċi u ħtiġijiet oħra mhux ekoloġiċi jkunu jistgħu jiġu kkunsidrati bis-sħiħ fid-dawl tal-objettivi ta' konservazzjoni tas-sit. L-ewwel parti ta' din il-proċedura tikkonsisti fi stadju ta' qabel il-valutazzjoni ("skrinjar") biex, l-ewwel nett, jekk jiġi ddeterminat il-pjan jew il-proġett huwiex direttament marbut mas-sit jew huwiex neċessarju għall-ġestjoni tiegħu, u, it-tieni, jekk huwiex probabbli li jkollu effett sinifikanti fuq is-sit; hi regolata mill-ewwel sentenza tal-Artikolu 6(3). It-tieni parti tal-proċedura, regolata mit-tieni sentenza tal-Artikolu 6(3), hi relatata mal-valutazzjoni xierqa u mad-deċiżjoni tal-awtoritajiet nazzjonali kompetenti. It-tielet parti tal-proċedura (regolata mill-Artikolu 6(4)) tkun involuta jekk, minkejja valutazzjoni negattiva, ikun propost li pjan jew proġett ma jiġix rifjutat iżda jingħata kunsiderazzjoni ulterjuri. F'dan il-każ, l-Artikolu 6(4) jippermetti derogi mill-Artikolu 6(3) f'ċerti kundizzjonijiet. L-applikabbiltà tal-proċedura, u sa fejn din tapplika, tiddependi minn diversi fatturi, u fis-sekwenza tal-istadji, kull stadju jkun influwenzat mill-istadju ta' qabel. Għaldaqstant, l-ordni li fih jiġu segwiti l-istadji hu essenzjali għall-applikazzjoni korretta tal-Artikolu 6(3). Barra minn hekk, il-Qorti ddikjarat li l-Artikolu 6(3) tad-Direttiva dwar il-Ħabitats ma jipprekludix miżura protettiva nazzjonali aktar strinġenti li tista', pereżempju, timponi projbizzjoni assoluta ta' ċertu tip ta' attività, mingħajr ebda ħtieġa li ssir valutazzjoni tal-impatt ambjentali tal-proġett jew tal-pjan individwali fuq is-sit tan-Natura 2000 ikkonċernat (C-2/10, il-punti 39-75). Min-naħa l-oħra, meta l-awtorizzazzjoni għal pjan jew għal proġett tkun ingħatat mingħajr ma tinżamm konformità mal-Artikolu 6(3), jista' jinstab ksur tal-Artikolu 6(2) meta jiġi stabbilit id-deterjorament ta' ħabitat jew it-tfixkil tal-ispeċi li għaliha ġiet nominata ż-żona (C-304/05, C-388/05, C-404/09, C-141/14). L-istess japplika għall-proġetti u għall-attivitajiet kollha li ġew awtorizzati qabel l-inklużjoni tas-siti fil-lista tas-SIK, jew il-klassifikazzjoni tagħhom bħala ŻPS, u li ma jaqgħux taħt l-obbligu tal-valutazzjoni tal-implikazzjoni tagħhom għat-tipi ta' ħabitats u għall-ispeċijiet skont l-Artikolu 6(3) iżda li l-effetti tagħhom jistgħu jħallu effett negattiv fuq l-integrità ta' dawk is-siti. L-Artikolu 6(2) u (3) tad-Direttiva dwar il-Ħabitats irid jiġi interpretat bħala totalità koerenti u hu mfassal sabiex jiżgura l-istess livell ta' protezzjoni tal-ħabitats naturali u tal-ħabitats tal-ispeċijiet (C-258/11, C-521/12, C-399/14, C-387 u 388/15). Għaldaqstant, fejn l-Artikolu 6(2) iwassal għal obbligu li jsir rieżami sussegwenti tal-implikazzjonijiet għas-sit ikkonċernat ta' pjan jew ta' proġett, dak ir-rieżami jrid isir skont ir-rekwiżiti tal-Artikolu 6(3) (Kawża C-399/14, il-punt 54). L-Artikolu 6(3) ma japplikax fir-rigward ta' kwalunkwe azzjoni li l-implimentazzjoni tagħha tkun soġġetta għal awtorizzazzjoni iżda li twettqet mingħajr awtorizzazzjoni u, b'hekk, illegalment. Madankollu, it-tali azzjonijiet jista' jkollhom konsegwenzi li jiksru l-Artikolu 6(2), u l-Istat Membru hu obbligat jaġixxi f'konformità mad-dispożizzjoni msemmija l-aħħar (kawża C-504/14). Peress li d-Direttiva dwar il-Ħabitats ma tiddefinixxix "pjan" jew "proġett", iridu jitqiesu kif xieraq il-prinċipji ġenerali ta' interpretazzjoni, b'mod partikolari l-prinċipju li dispożizzjoni individwali tad-dritt tal-UE trid tiġi interpretata fuq il-bażi tat-test tagħha u tal-iskop tagħha, kif ukoll abbażi tal-kuntest li fih isseħħ. Hemm żewġ argumenti għall-għoti ta' interpretazzjoni ġenerali għal "pjan" jew għal "proġett": L-ewwel nett, id-Direttiva ma tirrestrinġix il-kamp ta' applikazzjoni ta' "pjan" jew ta' "proġett" b'referenza għal kategoriji partikolari ta' xi wieħed minnhom. Minflok, il-fattur ewlieni ta' limitazzjoni hu jekk huwiex probabbli jew le li dawn ikollhom effett sinifikanti fuq sit. It-tieni, korollarju tal-applikabbiltà ssoktata tal-Artikolu 6(2) għall-attivitajiet esklużi mill-kamp ta' applikazzjoni tal-Artikolu 6(3) u (4) huwa li, aktar ma jiġu definiti b'mod ristrett "pjan" u "proġett", aktar ma jkunu potenzjalment ristretti l-mezzi biex jiġi kkunsidrat interess ta' konservazzjoni kontra dannu għall-interess mhux ta' konservazzjoni, u b'hekk biex tiġi żgurata l-applikazzjoni korretta tal-Artikolu 6(2), jiġifieri jiġu evitati deterjorament u tfixkil. Il-Qorti ħarġet numru ta' deċiżjonijiet dwar it-tip ta' interventi li jeħtieġu l-applikazzjoni tal-Artikolu 6(3). Mill-kuntest u mill-iskop tal-Artikolu 6, jidher li t-terminu "tmexxija" jrid jitqies li jirreferi għall-ġestjoni tal-"konservazzjoni" ta' sit, jiġifieri għandu jiġi kkunsidrat fis-sens li jintuża fih fl-Artikolu 6(1). B'hekk, jekk attività tkun marbuta b'mod dirett mal-objettivi ta' konservazzjoni u tkun neċessarja biex jintlaħqu, din tkun eżentata mir-rekwiżit ta' valutazzjoni. Billi jintroduċi l-possibbiltà li jiġu stabbiliti pjanijiet ta' ġestjoni, l-Artikolu 6(1) jipprevedi flessibbiltà għall-Istati Membri fir-rigward tal-forma li jistgħu jsiru fiha dawn il-pjanijiet. Il-pjanijiet jistgħu jkunu mfassla b'mod speċifiku għas-siti jew "imdaħħla fil-pjanijiet ta' żvilupp l-oħra". B'hekk, hu possibbli li jkun hemm pjan "pur" ta' ġestjoni tal-konservazzjoni jew pjan "imħallat" b'objettivi ta' konservazzjoni kif ukoll oħrajn. Jista' jkun hemm ukoll ċirkustanzi li fihom pjan jew proġett marbut b'mod dirett mat-tmexxija jew meħtieġ għat-tmexxija ta' sit jista' jaffettwa sit ieħor. Barra minn hekk, il-kawża C-441/17 (il-punt 123) tidentifika eżempju ta' pjan (ikkonċernat biss miż-żieda tal-volum ta' injam li jista' jinħasad bit-twettiq ta' operazzjonijiet attivi ta' ġestjoni tal-foresti fi ħdan sit tan-Natura 2000) mhux relatat b'mod dirett mal-konservazzjoni peress li ma jistabbilixxix xi objettiv jew miżura ta' konservazzjoni, u b'hekk ikun irid jiġi kkunsidrat skont l-Artikolu 6(3). Id-determinazzjoni ta' jekk pjan jew proġett ikollux probabbiltà li joħloq effett sinifikanti jkollha konsegwenzi prattiċi u legali. Għaldaqstant, meta pjan jew proġett jiġi propost, importanti l-ewwel nett li tiġi kkunsidrata din il-kwistjoni importanti, u t-tieni nett li l-kunsiderazzjoni tgħaddi min skrutinju xjentifiku u espert. Il-pjanijiet u l-proġetti li jitqiesu li ma jkollhomx probabbiltà li jkollhom effetti sinifikanti jistgħu jiġu proċessati mingħajr referenza għall-istadji sussegwenti tal-Artikolu 6(3). Madankollu, l-Istati Membri jkollhom jiġġustifikaw u jirreġistraw ir-raġunijiet għaliex waslu għal konklużjoni ta' skrinjar bħal din. Pjanijiet u proġetti transfruntiera (jiġifieri pjanijiet jew proġetti li jinsabu f'aktar minn Stat Membru wieħed, li jinvolvu, pereżempju, pipelines, kejbils, pontijiet jew mini) għandhom jiġu ttrattati kif xieraq, filwaqt li jiġi żgurat li tingħata kunsiderazzjoni lill-effetti potenzjali kollha fuq is-siti tan-Natura 2000. Għal dan l-għan, u biex jiġi evitat xogħol doppju, l-awtoritajiet kompetenti rispettivi għandhom jikkoordinaw il-valutazzjonijiet tagħhom. Il-kunċett ta' x'inhu effett "sinifikanti" ma jistax jiġi ttrattat b'mod arbitrarju. L-ewwel nett, id-Direttiva tuża t-terminu f'kuntest oġġettiv (jiġifieri ma tikkwalifikahx b'formuli diskrezzjonali). It-tieni, hi meħtieġa konsistenza tal-approċċ għal dak li hu "sinifikanti" biex jiġi żgurat li Natura 2000 jaħdem bħala netwerk koerenti. Filwaqt li hemm bżonn ta' oġġettività fl-interpretazzjoni tal-kamp ta' applikazzjoni tat-terminu "sinifikanti", hu ċar li oġġettività bħal din ma tistax tiġi separata mill-karatteristiċi speċifiċi u mill-kundizzjonijiet ambjentali tas-sit protett ikkonċernat mill-pjan jew mill-proġett. F'dan ir-rigward, l-objettivi ta' konservazzjoni ta' sit kif ukoll l-informazzjoni preċedenti jew ta' bażi dwaru jistgħu jkunu importanti ħafna fl-identifikazzjoni b'mod aktar preċiż tas-sensittivitajiet tal-konservazzjoni (C-127/02, il-punti 46-48). Parti minn din l-informazzjoni hi ppreżentata fil-Formola Standard tad-Data li takkumpanja l-proċess tal-għażla tas-sit skont id-Direttivi dwar il-Ħabitats u dwar l-Għasafar (ara t-taqsima 3.5.1). L-Istati Membri jista' jkollhom ukoll pjanijiet dettaljati disponibbli dwar il-ġestjoni tal-konservazzjoni tas-sit li jiddeskrivu varjazzjonijiet fis-sensittività tal-ħabitats u tal-ispeċijiet fi ħdan sit fir-rigward ta' theddidiet differenti. Is-sinifikant ivarja skont fatturi bħad-daqs tal-impatt, it-tip, il-firxa, id-durata, l-intensità, it-tempestività, il-probabbiltà, l-effetti kumulattivi u l-vulnerabbiltà tal-ħabitats u tal-ispeċijiet ikkonċernati. F'dan l-isfond, hu ċar li dak li jista' jkun sinifikanti b'rabta ma' sit jaf ma jkunx b'rabta ma' sit ieħor. L-Artikolu 6(3) jipprova jindirizza dan billi jqis it-taħlita tal-effetti minn pjanijiet jew minn proġetti oħra. F'dan ir-rigward, l-Artikolu 6(3) ma jiddefinix b'mod espliċitu liema pjanijiet u proġetti oħra jaqgħu fil-kamp ta' applikazzjoni tad-dispożizzjoni dwar it-taħlita flimkien. Pjanijiet u proġetti li ġew approvati fl-imgħoddi iżda li għadhom ma ġewx implimentati jew kompluti għandhom jiddaħħlu fid-dispożizzjoni dwar it-taħlita flimkien. Barra minn hekk, importanti li jiġi nnotat li l-valutazzjoni tal-effetti kumulattivi mhix ristretta għall-valutazzjoni ta' tipi simili ta' pjanijiet jew ta' proġetti li jkopru l-istess settur ta' attività (eż. sensiela ta' proġetti ta' abitazzjonijiet). It-tipi kollha ta' pjanijiet jew ta' proġetti li, flimkien mal-pjan jew mal-proġett li jkun qed jiġi kkunsidrat, jista' jkollhom effett sinifikanti, għandhom jiġu kkunsidrati matul il-valutazzjoni. L-impatti kumulattivi potenzjali għandhom jiġu vvalutati bl-użu ta' data ta' referenza solida u ma jistriħux biss fuq kriterji kwalitattivi. Għandhom ikunu vvalutati wkoll bħala parti integrali mill-valutazzjoni ġenerali u ma jiġux ittrattati sempliċiment bħala "xi ħaġa li tiġi kkunsidrata aktar tard" fi tmiem il-proċess ta' valutazzjoni. Huwa fid-data tal-adozzjoni tad-deċiżjoni li tawtorizza l-implimentazzjoni tal-proġett li ma għandu jkun jeżisti ebda dubju raġonevoli mill-aspett xjentifiku dwar l-assenza ta' effetti avversi fuq l-integrità tas-sit inkwistjoni (C-239/04, il-punt 24). Barra minn hekk, rigward il-monitoraġġ imqassam fuq diversi fażijiet, it-tali monitoraġġ ma jistax jitqies li hu biżżejjed biex tiġi żgurata l-eżekuzzjoni tal-obbligu stabbilit fl-Artikolu 6(3) tad-Direttiva dwar il-Ħabitats (C-142/16, il-punt 43). Is-similaritajiet u d-differenzi importanti bejn il-Valutazzjoni Xierqa u l-VIA u l-VAS huma stabbiliti fl-Anness I. Il-valutazzjoni xierqa tal-pjanijiet jew tal-proġetti li probabbilment se jaffetwaw is-siti tan-Natura 2000 għandha tiggarantixxi kunsiderazzjoni sħiħa tal-elementi kollha li jikkontribwixxu għall-integrità tas-sit (ara t-taqsima 3.7.4), kemm fid-definizzjoni tal-kundizzjonijiet bażi kif ukoll fl-istadji li jwasslu għall-identifikazzjoni tal-impatti potenzjali, tal-miżuri ta' mitigazzjoni u tal-impatti residwi. l-istruttura u l-funzjoni, u r-rwol rispettiv tal-assi ekoloġiċi tas-sit; l-erja, ir-rappreżentanza u l-grad ta' konservazzjoni tat-tipi ta' ħabitats fis-sit; id-daqs tal-popolazzjoni, il-grad ta' iżolament, l-ekotip, il-grupp ġenetiku, l-istruttura tal-klassi tal-etajiet, u l-grad ta' konservazzjoni tal-ispeċijiet skont l-Anness II għad-Direttiva dwar il-Ħabitats li huma preżenti fis-sit jew tal-ispeċijiet ta' għasafar li għalihom ġiet klassifikata ŻPS speċifikata; kwalunkwe ass u funzjoni ekoloġika oħra identifikata fis-sit; u kwalunkwe theddida li taffettwa li jew tirrappreżenta riskju potenzjali għall-ħabitats u għall-ispeċijiet preżenti fis-sit. Kif spjegat fit-taqsima 2.3.1, l-"objettivi ta' konservazzjoni" għandhom jiġu stabbiliti fil-livell ta' kull sit individwali u għandhom jikkonċernaw, fi ħdan dak is-sit, kull speċi u tip ta' ħabitat li għalihom ġie nominat is-sit skont id-Direttiva dwar il-Ħabitats jew klassifikat skont id-Direttiva dwar l-Għasafar. Meta għal sit ikunu ġew stabbiliti objettivi ta' konservazzjoni bħal dawn, l-effetti jridu jiġu vvalutati fl-isfond ta' dawn l-objettivi. Meta l-miżuri ta' konservazzjoni ma jkunux għadhom ġew stabbiliti għal sit, u sakemm dan isir, il-valutazzjoni xierqa trid tassumi bħala minimu li l-objettiv hu li jiġi żgurat li t-tipi ta' ħabitats jew il-ħabitats ta' speċijiet preżenti ma jonqsux f'livell agħar mil-livell kurrenti jew inkella li l-ispeċijiet ma jkunux imfixkla b'mod sinifikanti, skont ir-rekwiżiti tal-Artikolu 6(2) u mingħajr ħsara għall-effikaċja tal-miżuri ta' konservazzjoni meħtieġa għall-issodisfar tar-rekwiżiti tal-Artikolu 6(1). Mill-kuntest u mill-iskop tad-Direttiva jidher ċar li l-"integrità tas-sit" hi relatata mal-objettivi ta' konservazzjoni tas-sit (ara l-punt 4.6.3 aktar 'il fuq). Pereżempju, hu possibbli li pjan jew proġett jaffettwa b'mod negattiv is-sit biss f'sens viżwali jew jaffettwa biss tipi ta' ħabitats jew speċijiet li ma jkunux elenkati fl-Anness I jew fl-Anness II li għalihom ġie nominat is-sit. F'każijiet bħal dawn, l-effetti ma jsarrfux f'effett avvers għall-finijiet tal-Artikolu 6(3). Fi kliem ieħor, jekk l-ebda wieħed jew waħda mit-tipi ta' ħabitats jew mill-ispeċijiet li għalihom is-sit ġie nominat ma jkunu affettwati, l-integrità tas-sit ma tistax titqies li tkun affettwata b'mod avvers. Madankollu, jekk wieħed jew waħda minnhom biss ikun/tkun affettwat(a), b'kunsiderazzjoni tal-objettivi ta' konservazzjoni tas-sit, l-integrità tas-sit bilfors li tkun affettwata b'mod avvers. L-espressjoni "integrità tas-sit" turi li hawn l-enfasi hi fuq is-sit speċifiku. B'hekk, mhuwiex permess li ssir ħsara f'sit jew f'parti minnu fuq il-bażi li l-istatus ta' konservazzjoni tat-tipi ta' ħabitats u tal-ispeċijiet li jospita se jibqa' favorevoli xorta waħda fi ħdan it-territorju Ewropew tal-Istat Membru. L-"integrità tas-sit" tista' tiġi ddefinita b'mod utli bħala s-somma koerenti tal-istruttura ekoloġika, il-funzjoni u l-proċessi ekoloġiċi tas-sit fiż-żona kollha tiegħu, li tippermettilha ssostni l-ħabitats, il-kumpless ta' ħabitats u/jew il-popolazzjonijiet ta' speċijiet li għalihom ġie nominat is-sit. Sit jista' jiġi deskritt bħala li għandu livell għoli ta' integrità jekk jinkiseb il-potenzjal inerenti li jintlaħqu l-objettivi ta' konservazzjoni tas-sit, tinżamm il-kapaċità ta' awtotiswija u ta' awtoġenerazzjoni taħt kundizzjonijiet dinamiċi, u jkun meħtieġ livell minimu ta' appoġġ estern għall-ġestjoni. Għalhekk, meta wieħed iħares lejn l-"integrità tas-sit", hu importanti li titqies firxa ta' fatturi, inkluża l-possibbiltà li l-effetti jimmaterjalizzaw fit-terminu qasir, medju u fit-tul. Filwaqt li l-enfasi għandha tkun fuq l-ispeċijiet u l-ħabitats ta' interess Komunitarju (inklużi għasafar identifikati skont l-Artikolu 4(1) u 4(2) tad-Direttiva dwar l-Għasafar) li ġġustifikaw in-nomina tas-sit, m'għandux jintesa li dawn il-karatteristiċi fil-mira jinteraġixxu wkoll ma' speċijiet u ma' ħabitats oħra, kif ukoll mal-ambjent fiżiku b'modi kumplessi. Filwaqt li jiġi mfakkar li l-Qorti saħqet fuq l-importanza li jintuża l-aħjar għarfien xjentifiku meta ssir il-valutazzjoni xierqa, jaf ikun hemm bżonn li ssir ħidma ekoloġika u ta' stħarriġ fuq il-post ulterjuri biex tissupplimenta d-data eżistenti. Stħarriġ iddettaljat u ħidma fuq il-post għandhom ikunu ta' durata twila biżżejjed u jiffokaw fuq dawk il-karatteristiċi fil-mira li jkunu sensittivi għall-azzjonijiet tal-proġett. Is-sensittività għandha tiġi analizzata filwaqt li jitqiesu l-interazzjonijiet possibbli bejn l-attivitajiet tal-proġett (it-tip, il-firxa, il-metodi, eċċ.) u l-ħabitats u l-ispeċijiet ikkonċernati (il-post, ir-rekwiżiti ekoloġiċi, iż-żoni vitali, l-imġiba, eċċ.). Jekk matul il-valutazzjoni xierqa jiġu identifikati impatti avversi fuq l-integrità tas-sit jew inkella jekk dawn ma jkunux jistgħu jiġu eliminati, il-pjan jew il-proġett inkwistjoni ma jkunx jista' jiġi approvat. Madankollu, skont il-grad tal-impatt identifikat, jista' jkun possibbli li jiġu introdotti ċerti miżuri ta' mitigazzjoni li jevitaw dawn l-impatti jew inaqqsuhom f'livell li fih ma jibqgħux jaffettwaw b'mod avvers l-integrità tas-sit. Il-miżuri ta' mitigazzjoni għandhom ikunu marbuta direttament mal-impatti probabbli li ġew identifikati fil-valutazzjoni xierqa, u jistgħu jkunu ddefiniti biss ladarba dawn l-impatti jkunu ġew ivvalutati bis-sħiħ u deskritti fil-valutazzjoni xierqa. B'hekk, kif indikat fit-taqsima 4.5.1, il-miżuri ta' mitigazzjoni jistgħu jiġu kkunsidrati biss f'dan l-istadju u mhux fl-istadju tal-iskrinjar. L-identifikazzjoni ta' miżuri ta' mitigazzjoni, bħall-valutazzjoni tal-impatt stess, trid tkun ibbażata fuq għarfien sod tal-ispeċijiet u tal-ħabitats ikkonċernati. Pereżempju, dawn jistgħu jkopru: id-dati u l-iskeda taż-żmien tal-implimentazzjoni (eż.: toperax matul l-istaġun tat-tgħammir ta' speċi partikolari); it-tip ta' għodod u ta' operazzjoni li trid issir (eż.: biex jintuża gangmu speċifiku f'distanza miftiehma mix-xatt biex ma jiġi affettwat ħabitat fraġli, jew biex jitnaqqsu l-emissjonijiet li jistgħu jikkawżaw depożitu dannuż ta' inkwinanti); u iż-żoni strettament inaċċessibbli f'sit (eż. ħofor tal-ibernazzjoni ta' speċi ta' annimal). Ovvjament, miżuri ta' mitigazzjoni mfassla u implimentati kif suppost jillimitaw il-firxa tal-miżuri kompensatorji neċessarji (jekk applikabbli, fil-kuntest tal-Artikolu 6(4)), billi jnaqqsu l-impatti residwi li jeħtieġu kumpens. Jekk l-awtorità kompetenti tqis li l-miżuri ta' mitigazzjoni huma suffiċjenti biex jevitaw l-effetti avversi fuq l-integrità tas-sit identifikati fil-valutazzjoni xierqa, dawn isiru parti integrali mill-ispeċifikazzjoni tal-pjan jew tal-proġett finali, jew jistgħu jiġu elenkati bħala kundizzjoni għall-approvazzjoni tal-proġett. Madankollu, jekk jifdal effett avvers residwu fuq l-integrità tas-sit, anki wara l-introduzzjoni tal-miżuri ta' mitigazzjoni, il-pjan jew il-proġett ma jkunx jista' jiġi approvat (sakemm ma jkunux issodisfati l-kundizzjonijiet stabbiliti fl-Artikolu 6(4)). Huwa ċar li l-kelma "nazzjonali" f'din l-espressjoni ntużat biex tikkuntrasta mal-kelma "UE" jew "internazzjonali". B'hekk, it-terminu jirreferi mhux biss għall-awtoritajiet fi ħdan l-amministrazzjoni ċentrali iżda anki għal awtoritajiet reġjonali, provinċjali jew muniċipali li jridu jagħtu awtorizzazzjoni jew kunsens għal pjan jew għal proġett. Qorti tista' tikkostitwixxi awtorità kompetenti jekk ikollha d-diskrezzjoni li tieħu deċiżjoni dwar is-sustanza ta' pjan jew ta' proġett propost għall-finijiet tal-Artikolu 6(3) (C-127/04, il-punt 69). Din id-dispożizzjoni tifforma parti mill-proċedura tal-valutazzjoni u tal-awtorizzazzjoni possibbli, mill-awtoritajiet nazzjonali kompetenti, ta' pjanijiet u ta' proġetti li jistgħu jaffettwaw Żona Speċjali ta' Konservazzjoni (ŻSK), Żona ta' Protezzjoni Speċjali (ŻPS) jew Sit ta' Importanza Komunitarja (SIK). Għandhom jitqiesu żewġ kunsiderazzjonijiet fundamentali: fuq in-naħa l-waħda, din id-dispożizzjoni tindirizza eċċezzjonijiet għar-regola ġenerali tal-Artikolu 6(3) li skont din l-awtorizzazzjoni tista' tinħareġ biss għal dawk il-pjanijiet u l-proġetti li ma jaffettwawx l-integrità tas-sit(i) ikkonċernat(i); fuq in-naħa l-oħra, l-applikazzjoni tagħha fil-prattika trid tirrispetta d-diversi passi previsti u fl-ordni sekwenzjali stabbiliti mid-Direttiva. Dan ġie kkonfermat mill-Qorti ripetutament (C-209/02, C-239/04, C-304/05, C-560/08, C-404/09). Jeħtieġ li d-deċiżjoni biex l-pjan jew il-proġett jissokta tissodisfa l-kundizzjonijiet u r-rekwiżiti tal-Artikolu 6(4). B'mod partikolari għandu jiġi ddokumentat li: l-alternattiva mressqa għall-approvazzjoni hi l-aktar waħda li hi l-anqas ta' ħsara għall-ħabitats, għall-ispeċijiet u għall-integrità tas-sit(i) tan-Natura 2000, indipendentement mill-kunsiderazzjonijiet ekonomiċi, u li ma teżisti l-ebda alternattiva vijabbli oħra għaliha li kieku ma taffettwax b'mod avvers l-integrità tas-sit(i); hemm raġunijiet obbligatorji li huma konnessi mal-interess pubbliku prevalenti, inklużi "dawk tat-tip soċjali u ekonomiku"; ittieħdu l-miżuri kompensatorji kollha meħtieġa biex jiġi żgurat li l-koerenza ġenerali tan-netwerk Natura 2000 tkun protetta. Peress li hi eċċezzjoni għall-Artikolu 6(3), din id-dispożizzjoni trid tiġi interpretata strettament (C-239/04, il-punti 25 sa 39), u tista' tiġi applikata biss f'ċirkostanzi fejn il-kundizzjonijiet kollha meħtieġa mid-Direttiva jiġu ssodisfati kompletament. F'dan ir-rigward, ir-responsabbiltà li jiġi ppruvat, bħala prekundizzjoni, li l-kundizzjonijiet imsemmija aktar 'il fuq fil-fatt ikunu ssodisfati f'kull każ partikolari, taqa' fuq kull min irid jagħmel użu minn din l-eċċezzjoni. Ladarba n-nuqqas ta' alternattivi adattati u l-aċċettazzjoni tar-raġunijiet obbligatorji li huma konnessi mal-interess pubbliku prevalenti jiġu ddokumentati u aċċertati b'mod sħiħ, għandhom jittieħdu l-miżuri kompensatorji kollha meħtieġa biex tkun żgurata l-protezzjoni tal-koerenza globali tan-netwerk Natura 2000. Il-miżuri kompensatorji adottati għandhom dejjem jiġu kkomunikati lill-Kummissjoni. L-ewwel obbligu tal-proċedura ta' deroga tal-Artikolu 6(4) hu li jiġi eżaminat jekk hemmx soluzzjonijiet alternattivi għall-pjan jew għall-proġett. F'dan ir-rigward, il-Qorti għamlitha ċara li dan l-eżami jaqa' formalment taħt il-kamp ta' applikazzjoni tal-Artikolu 6(4) u mhux tal-Artikolu 6(3) (C-441/03, il-punt 15, C-241/08, il-punt 69, C-142/16, il-punt 72). F'konformità mal-ħtieġa li tiġi evitata ħsara mhux mixtieqa fin-netwerk Natura 2000, għandhom jiġu kkunsidrati r-reviżjoni bir-reqqa u/jew l-irtirar ta' pjan jew ta' proġett propost f'każ li jiġu identifikati effetti negattivi fuq l-integrità ta' sit. B'hekk, l-awtoritajiet kompetenti jridu janalizzaw u juru l-ħtieġa tal-pjan jew tal-proġett ikkonċernat, filwaqt li jqisu l-għażla żero wkoll f'dan l-istadju. Sussegwentement, l-awtoritajiet kompetenti għandhom jeżaminaw il-possibbiltà li jduru għal soluzzjonijiet alternattivi li jirrispettaw aħjar l-integrità tas-sit ikkonċernat. L-alternattivi fattibbli kollha li jissodisfaw l-għanijiet tal-pjan jew tal-proġett, b'mod partikolari, il-prestazzjoni tagħhom fir-rigward tal-objettivi ta' konservazzjoni tas-sit, l-integrità u l-kontribuzzjoni għall-koerenza ġenerali tan-netwerk Natura 2000 iridu jiġu analizzati, b'kunsiderazzjoni tal-proporzjonalità tagħhom f'termini tal-kost. Dawn jistgħu jinvolvu postijiet jew rotot alternattivi, skali jew disinni differenti ta' żvilupp, jew proċessi alternattivi. Rigward il-kost ekonomiku tal-istadji li jistgħu jiġu kkunsidrati fir-rieżami tal-alternattivi, dan ma jistax ikun l-uniku fattur determinanti fl-għażla ta' soluzzjonijiet alternattivi (C-399/14, il-punt 77). Fi kliem ieħor, proponent ta' proġett ma jistax jiddikjara li l-alternattivi ma ġewx eżaminati għaliex ikunu jiswew wisq. F'konformità mal-prinċipju tas-sussidjarjetà, huwa f'idejn l-awtoritajiet nazzjonali kompetenti li jivvalutaw l-impatt relattiv ta' dawn is-soluzzjonijiet alternattivi fuq is-sit ikkonċernat. Ta' min wieħed jenfasizza li l-parametri ta' referenza għal paraguni bħal dawn jitrattaw aspetti li jikkonċernaw il-konservazzjoni u ż-żamma tal-integrità tas-sit u tal-funzjonijiet ekoloġiċi tiegħu. Għalhekk, f'din il-fażi, ma jistax jitqies li kriterji oħra ta' evalwazzjoni, bħalma huma l-kriterji ekonomiċi, jieħdu preċedenza b'xi mod fuq il-kriterji ekoloġiċi. Fin-nuqqas ta' soluzzjonijiet alternattivi — jew fil-każ li jeżistu soluzzjonijiet li saħansitra għandhom ikar effetti ambjentali negattivi fuq is-sit(i) ikkonċernat(i), fir-rigward tal-għanijiet ta' konservazzjoni tad-Direttiva msemmijin aktar 'il fuq — l-awtoritajiet kompetenti jridu jeżaminaw l-eżistenza ta' raġunijiet imperattivi relatati mal-interess pubbliku prevalenti, inkluż dawk ta' natura soċjali jew ekonomika, li jeħtieġu li jitwettaq il-pjan jew il-proġett inkwistjoni. Jista' jkun ta' fejda wkoll li ssir referenza għal oqsma oħra tad-dritt tal-UE, fejn jidhru kunċetti simili. Il-kunċett tar-"rekwiżit imperattiv" kien maħsub mill-Qorti bħala eċċezzjoni għall-prinċipju tal-moviment ħieles tal-merkanzija. Fost ir-rekwiżiti imperattivi li jistgħu jiġġustifikaw il-miżuri nazzjonali li jirrestrinġu l-moviment ħieles, il-Qorti rrikonoxxiet is-saħħa pubblika u l-protezzjoni ambjentali, kif ukoll l-ilħiq tal-għanijiet leġittimi tal-politika ekonomika u soċjali. Biex il-qarrejja tingħatalhom indikazzjoni iktar preċiża ta' x'jista' jitqies, b'mod leġittimu, bħala raġuni potenzjalment imperattiva relatata mal-interess pubbliku prevalenti, jistgħu jittieħdu xi eżempji mill-Opinjonijiet mogħtija mill-Kummissjoni fil-qafas tat-tieni subparagrafu tal-Artikolu 6(4), u mill-motivazzjonijiet relatati li ressqu l-Istati Membri: http://ec.europa.eu/environment/nature/natura2000/management/opinion_en.htm miżuri ta' mitigazzjoni fis-sens usa', huma dawk il-miżuri li għandhom l-għan li jimminimizzaw, jew saħansitra jeliminaw, l-impatti negattivi li aktarx li jirriżultaw mill-implimentazzjoni ta' pjan jew ta' proġett biex l-integrità tas-sit ma tkunx affettwata b'mod avvers. Dawn il-miżuri jiġu kkunsidrati fil-kuntest tal-Artikolu 6(3) u huma parti integrali mill-ispeċifikazzjonjiet ta' pjan jew ta' proġett jew kundizzjonali għall-awtorizzazzjoni tiegħu (ara t-taqsima 4.6.5); il-miżuri kompensatorji huma indipendenti mill-proġett (jinkludu kwalunkwe miżura ta' mitigazzjoni assoċjata). Huma maħsuba biex ipattu għall-effetti negattivi residwi tal-pjan jew tal-proġett biex b'hekk tinżamm il-koerenza ekoloġika globali tan-netwerk Natura 2000. Dawn jistgħu jiġu kkunsidrati biss fil-kuntest tal-Artikolu 6(4). Ovvjament, miżuri ta' mitigazzjoni mfassla u implimentati kif suppost jistgħu jillimitaw il-firxa tal-miżuri kompensatorji neċessarji billi jnaqqsu l-impatti negattivi residwali li jeħtieġu kumpens. L-Artikolu 10, li jitratta b'mod aktar ġenerali l-ippjanar tal-użu tal-art u l-politika tal-iżvilupp, jistipula li Madankollu, jidher ċar li l-importanza ta' sit għall-koerenza tan-netwerk tiddependi mill-objettivi ta' konservazzjoni tas-sit, min-numru u mill-istatus tal-ħabitats u tal-ispeċijiet li għalihom ġie nominat, u mir-rwol tiegħu fl-iżgurar ta' distribuzzjoni ġeografika adegwata b'rabta mal-firxa tal-ħabitats u tal-ispeċijiet ikkonċernati. L-Artikolu 6(4) jirrikjedi li tkun protetta l-koerenza globali tan-Natura 2000. Għalhekk, id-Direttiva tassumi li n-netwerk "oriġinali" kien koerenti. Jekk tintuża s-sistema tal-eċċezzjoni, is-sitwazzjoni għandha titranġa sabiex il-koerenza terġa' tinkiseb mill-ġdid b'mod sħiħ. Rigward pjan jew proġett, il-miżuri kompensatorji definiti biex jipproteġu l-koerenza globali tan-netwerk Natura 2000 se jkollhom jindirizzaw il-kriterji msemmija aktar 'il fuq. Dan kieku jfisser li l-kumpens għandu jirreferi għall-għanijiet ta' konservazzjoni tas-sit u għall-ħabitats u għall-ispeċijiet li ġew affettwati b'mod negattiv fi proporzjonijiet komparabbli fis-sens ta' numru u ta' stat. Fl-istess waqt, ir-rwol tas-sit ikkonċernat f'rabta mad-distribuzzjoni bijoġeografika għandu jinbidel b'mod adegwat. F'dan l-istadju, ta' min ifakkar li skont id-Direttiva dwar il-Ħabitats, l-għażla ta' sit għan-netwerk Natura 2000 tieħu f'kunsiderazzjoni: il-ħabitat(s) u l-ispeċijiet fi proporzjonijiet (superfiċje, popolazzjonijiet) deskritti fil-Format Standard tad-Data; il-post tas-sit fi ħdan ir-reġjun bijoġeografiku rispettiv; u L-awtoritajiet kompetenti għandhom iħarsu lejn dawn il-kriterji meta jfasslu l-miżuri kompensatorji għal proġett, u għandhom jiżguraw li l-miżuri jipprovdu l-karatteristiċi u l-funzjonijiet kumparabbli ma' dawk li ġġustifikaw l-għażla tas-sit oriġinali. il-kumpens jissodisfa l-istess skopijiet li mmotivaw il-klassifikazzjoni tas-sit skont l-Artikolu 4(1) u 4(2) tad-Direttiva dwar l-Għasafar; il-kumpens jissodisfa l-istess funzjoni fuq l-istess rotta migratorja; u iż-żoni għall-kumpens huma aċċessibbli b'ċertezza mill-għasafar li normalment ikunu jinsabu fis-sit affettwat mill-proġett. Il-miżuri kompensatorji jridu jiżguraw li sit jibqa' jikkontribwixxi għall-konservazzjoni f'qagħda favorevoli tat-tipi ta' ħabitats naturali u tal-ħabitats tal-ispeċijiet "fi ħdan ir-reġjun bijoġeografiku kkonċernat", fil-qosor, jiżguraw iż-żamma tal-koerenza globali tan-netwerk Natura 2000. Minn dan isegwi li: il-kumpens għandu jkun addizzjonali għall-kontribuzzjoni għan-netwerk Natura 2000 li l-Istat Membru kellu jagħmel f'konformità mad-Direttivi. L-Istati Membri għandhom jagħtu attenzjoni partikolari meta l-effetti negattivi ta' pjan jew proġett jiġu prodotti f'tipi rari ta' ħabitats naturali jew f'ħabitats naturali li jeħtieġu perjodu twil ta' żmien biex jipprovdu l-istess funzjonalità ekoloġika. Filwaqt illi d-denominazzjonijiet ta' siti ġodda tan-Natura 2000 jistgħu jkunu parti minn pakkett kompensatorju skont l-Artikolu 6(4), id-denominazzjonijiet waħedhom mhumiex suffiċjenti mingħajr il-miżuri ta' ġestjoni li jmorru magħhom. Fis-sens tad-Direttiva dwar l-Għasafar, il-kumpens jista' jinkludi, pereżempju, xogħol għat-titjib tal-valur bijoloġiku ta' żona, li jew ġiet klassifikata jew se tiġi klassifikata, sabiex il-kapaċità li tilqa' jew il-potenzjal għall-ikel jiżdiedu bi kwantità li tikkorrispondi għat-telf fis-sit affettwat mill-proġett. Għaldaqstant, il-ħolqien mill-ġdid tal-ħabitat li jiffavorixxi l-ispeċijiet tal-għasafar ikkonċernati huwa aċċettabbli bil-kundizzjoni li s-sit maħluq hu disponibbli fiż-żmien meta s-sit affettwat jitlef il-valur naturali tiegħu. Fis-sens tad-Direttiva dwar il-Ħabitats, il-kumpens jista', b'mod simili, jikkonsisti minn ħolqien mill-ġdid ta' ħabitat kumparabbli jew it-titjib bijoloġiku ta' ħabitat ta' standard baxx tal-istess tip fi ħdan sit denominat eżistenti, jew ukoll iż-żieda, man-netwerk Natura 2000, ta' sit ġdid ta' kwalità kumparabbli ma' tas-sit oriġinali. F'dan l-aħħar każ, jista' jqum l-argument li b'mod ġenerali, il-proġett ikun jirriżulta f'telf nett għal dan il-ħabitat fuq il-livell ta' Stat Membru. Madankollu, fuq il-livell tal-UE, sit ġdid ikun jibbenefika minn protezzjoni prevista fl-Artikolu 6, għalhekk ikun qed jingħata kontribut għall-għanijiet tad-Direttiva. Il-miżuri kompensatorji xierqa jew neċessarji biex ipattu għall-effetti avversi fuq sit tan-Natura 2000 (jiġifieri minbarra dak li diġà hu meħtieġ skont id-Direttivi) jistgħu jikkonsistu fi: titjib fil-ħabitats fis-siti eżistenti: titjib fil-ħabitat li jifdal fis-sit ikkonċernat jew ir-restawr tal-ħabitat f'sit ieħor tan-Natura 2000, b'mod proporzjonat għat-telf dovut għall-pjan jew għall-proġett; il-ħolqien mill-ġdid tal-ħabitat: il-ħolqien ta' ħabitat f'sit ġdid jew imkabbar, li għandu jiġi inkorporat f'Natura 2000; jew kif deskritt aktar 'il fuq, u b'rabta ma' xogħlijiet oħra, il-proposta ta' sit ġdid ta' kwalità suffiċjenti skont id-Direttiva dwar il-Ħabitats jew l-Għasafar u l-istabbiliment/l-implimentazzjoni ta' miżuri ta' konservazzjoni għal dan is-sit il-ġdid. Il-firxa ta' miżuri kompensatorji u li jakkumpanjaw misjuba fil-prattika kurrenti fl-UE skont id-Direttiva dwar il-Ħabitats tinkludi wkoll: l-introduzzjoni mill-ġdid ta' speċijiet; l-irkupru u t-tisħiħ ta' speċijiet, inkluż it-tisħiħ ta' speċijiet tal-priża; ix-xiri ta' art; il-kisba tad-drittijiet; il-ħolqien ta' riżerva (inkluża restrizzjoni stretta fl-użu tal-art); inċentivi għal ċerti attivitajiet ekonomiċi li jsostnu funzjonijiet ekoloġiċi ewlenin; tnaqqis ta' theddid (ieħor), normalment għall-ispeċijiet, jew permezz ta' azzjoni fuq sors waħdieni jew permezz ta' azzjoni kkoordinata fuq il-fatturi kollha ta' theddid (eż. fatturi li jirriżultaw minn effetti ta' konċentrazzjoni żejda fil-popolazzjoni). Il-miżuri kompensatorji skont l-Artikolu 6(4) iridu jindirizzaw il-kwistjonijiet kollha, kemm tekniċi, legal jew finanzjarji, li huma meħtieġa biex jiġu kkumpensati l-effetti negattivi ta' pjan jew ta' proġett, u tinżamm il-koerenza globali tan-netwerk Natura 2000. Il-lista li ġejja tipprovdi ħarsa ġenerali lejn l-elementi li għandhom jiġu kkunsidrati: Koordinament u kooperazzjoni mil-qrib bejn l-awtoritajiet tan-Natura 2000, l-awtoritajiet ta' valutazzjoni u l-proponent tal-pjan jew tal-proġett. Għanijiet u valuri fil-mira ċari skont l-objettivi ta' konservazzjoni tas-sit. Deskrizzjoni tal-miżuri kompensatorji, akkumpanjati minn spjegazzjoni xjentifikament robusta ta' kif dawn effettivament se jikkumpensaw għall-effetti negattivi tal-pjan jew tal-proġett fuq l-ispeċijiet u l-ħabitats affettwati fid-dawl tal-objettivi ta' konservazzjoni tas-sit, u kif dawn se jiżguraw li tiġi protetta l-koerenza globali tan-Natura 2000. Wiri tal-fattibbiltà teknika tal-miżuri fir-rigward tal-objettivi tagħhom. Wiri tal-fattibbiltà legali u/jew finanzjarja tal-miżuri skont iż-żmien meħtieġ. Analiżi tal-postijiet xierqa u l-kisba tad-drittijiet (xiri, lokazzjoni...) għall-art li tkun se tintuża għall-miżuri kompensatorji. Spjegazzjoni tal-perjodu ta' żmien li fih il-miżuri kompensatorji jkunu mistennija jilħqu l-objettivi tagħhom. Skeda għall-implimentazzjoni u għall-koordinament mal-iskeda għall-implimentazzjoni tal-pjan jew tal-proġett. Fażijiet ta' konsultazzjonijiet pubbliċi u/jew għoti ta' tagħrif lill-pubbliku. Skedi speċifiċi ta' sorveljanza u ta' rapportar bbażati fuq l-indikaturi tal-progress skont l-objettivi tal-miżuri kompensatorji. Il-programm ta' finanzjament approvat matul il-perjodu neċessarju biex ikun iggarantit is-suċċess tal-miżuri. Il-miżuri kompensatorji fid-Direttiva tal-Ħabitats għandhom jiġu stabbiliti skont kundizzjonijiet ta' referenza li d-definizzjoni tagħhom tiddependi fuq id-deskrizzjoni tal-integrità tas-sit li probabbliment se tintilef jew se tiddeterjora, u skont l-effetti negattivi sinifikanti li probabbilment se jibqgħu wara l-mitigazzjoni. Ladarba l-integrità tas-sit aktarx li tkun se ġġarrab ħsara u tkun ġiet identifikata l-firxa reali tal-ħsara, il-miżuri kompensatorji jridu jindirizzaw dawn il-kwistjonijiet b'mod speċifiku, biex ikunu kkumpensati fit-tul l-elementi tal-integrità li jikkontribwixxu għall-koerenza globali tan-netwerk Natura 2000. Għalhekk, dawn il-miżuri għandhom ikunu l-iktar adattati għal dan it-tip ta' impatt previst, u għandhom jiffokaw fuq għanijiet u miri li jindirizzaw b'mod ċar l-elementi affettwati tan-Natura 2000. Iridu jirreferu biċ-ċar għall-aspetti strutturali u funzjonali tal-integrità tas-sit, u t-tipi relatati ta' ħabitats u popolazzjonijiet ta' speċi li huma affettwati. Dan ifisser li l-miżuri kompensatorji bilfors iridu jkunu jikkonsistu f'miżuri ekoloġiċi. Għalhekk, ħlasijiet lill-individwi jew f'fondi speċjali, indipendentement jekk dawn finalment humiex allokati għal proġetti għall-konservazzjoni tan-natura, mhumiex adattati skont id-Direttiva dwar il-Ħabitats. Barra minn hekk, kwalunkwe miżura sekondarja jew indiretta li tista' tiġi proposta għat-titjib tar-rendiment tal-miżuri kompensatorji jrid ikollha relazzjoni ċara mal-objettivi u mal-miri tal-miżuri kompensatorji nfushom. Bħala eżempju, fit-tfassil tal-miżuri kompensatorji għall-ispeċijiet, hemm bżonn li jiġu identifikati: l-ispeċijiet affettwati b'mod avvers, l-għadd totali tagħhom u l-proporzjon tal-popolazzjoni(jiet) totali li fihom iseħħu; il-funzjoni(jiet) prinċipali tal-ħabitats li se jkunu affettwati b'mod negattiv li fuqhom jiddependu l-ispeċijiet, pereżempju għall-għalf, għall-mistrieħ, eċċ.; il-miżuri meħtieġa biex jikkumpensaw għad-dannu fil-funzjonijiet tal-ħabitat u l-ispeċijiet affettwati biex jiġu riabilitati għal qagħda li tirrifletti l-kundizzjoni favorevoli taż-żona affettwata. Il-fattibbiltà u l-effikaċja tal-miżuri kompensatorji huma kritiċi għall-implimentazzjoni tal-Artikolu 6(4) tad-Direttiva tal-Ħabitats f'konformità mal-principju prekawzjonarju u l-prattika tajba. Sabiex tkun żgurata l-effikaċja, il-fattibbiltà teknika għandha taħdem id f'id mal-kriterji tal-miżuri kompensatorji li jistipulaw sa fejn għandhom jiġu applikati, meta u fejn. Il-miżuri kompensatorji jridu jkunu fattibbli u operazzjonali fir-restawr tal-kundizzjonijiet ekoloġiċi meħtieġa biex tiġi żgurata l-koerenza globali tan-netwerk Natura 2000. Huwa importanti li wieħed ikun jaf u/jew ikun ippreveda mill-bidu, il-perjodu ta' żmien previst u kwalunkwe azzjoni meħtieġa għal titjib fir-rendiment qabel ma jitnedew il-miżuri. Dan għandu jkun ibbażat fuq l-aħjar għarfien xjentifiku disponibbli, flimkien ma' investigazzjonijiet speċifiċi għal-lokalizzazzjoni preċiża fejn se jkunu implimentati l-miżuri kompensatorji. Il-miżuri li għalihom m'hemmx garanzija raġonevoli ta' suċċess, m'għandhomx jiġu kkunsidrati skont l-Artikolu 6(4), u s-suċċess probabbli tal-iskema kompensatorja għandu jinfluwenza l-approvazzjoni finali tal-pjan jew tal-proġett f'konformità mal-prinċipju ta' prevenzjoni. Barra minn hekk, f'dak li għandu x'jaqsam mad-deċiżjoni dwar possibbiltajiet differenti għall-kumpens, iridu jittieħdu l-aktar għażliet effettivi, bl-akbar possibbiltajiet ta' suċċess. Il-programm tal-miżuri kompensatorji jeħtieġ jinkludi monitoraġġ dettaljat matul l-implimentazzjoni biex tkun żgurata effikaċja fit-tul. Peress li dan il-monitoraġġ huwa parti mill-qafas tan-netwerk Natura 2000, għandu jkun ikkoordinat mal-monitoraġġ skont l-Artikolu 11 tad-Direttiva dwar il-Ħabitats u possibilment integrat fih. Miżuri li fil-prattika juru livell baxx ta' effikaċja fil-kontribuzzjoni għall-għanijiet, għandhom jiġu emendati kif xieraq. Skont l-għarfien attwali, jidher li mhux probabbli li l-istruttura u l-funzjoni ekoloġika jew il-ħabitats u l-popolazzjonijiet tal-ispeċijiet relatati jistgħu jiġu riabilitati għall-istatus li kellhom qabel ma saret il-ħsara mill-pjan jew mill-proġett. Bil-għan li jiġu megħluba d-diffikultajiet intrinsiċi li jostakolaw is-suċċess sħiħ għall-kundizzjonijiet ekoloġiċi, id-disinn tal-miżuri kompensatorji jrid: isegwi kriterji xjentifiċi u evalwazzjoni f'konformità mal-aħjar għarfien xjentifiku, u iqis ir-rekwiżiti speċifiċi tal-karatteristiċi ekoloġiċi li għandhom jiġu riabilitati (pereżempju, il-ħamrija, l-umidità, l-esponiment, it-theddid eżistenti u kundizzjonijiet oħra li huma kritiċi għas-suċċess tar-rijabilitazzjoni). L-aspetti kritiċi għall-fattibbiltà teknika se jiddeterminaw jekk il-post fejn se jiġu implimentati l-miżuri kompensatorji hux adattat (il-fattibbiltà spazjali), meta u safejn huwa xieraq li jiġu implimentati. Barra minn hekk, l-għażla ta' miżuri partikolari u t-tifsil tagħhom għandhom isegwu l-gwida eżistenti għal kull prattika partikolari, jiġifieri l-ħolqien ta' ħabitat, ir-riabilitazzjoni ta' ħabitat, it-tisħiħ tal-popolazzjoni, l-introduzzjoni mill-ġdid ta' speċijiet, jew kwalunkwe miżura oħra kkunsidrata fil-programm kompensatorju. Il-punt sa fejn għandhom jaslu l-miżuri kompensatorji biex ikunu effettivi huwa relatat b'mod dirett mal-aspetti kwantitattivi u kwalitattivi marbuta mal-elementi ta' integrità (jiġifieri, inklużi l-istruttura u l-funzjonalità u r-rwol tagħhom fil-koerenza ġenerali tan-netwerk Natura 2000) li hu probabbli li se jiġu affettwati u mal-effikaċja mistennija tal-miżuri. Konsegwentement, ikun aħjar jekk il-proporzjonijiet tal-kumpens jiġu stipulati każ b'każ u fil-bidu għandhom ikunu determinati fid-dawl tal-informazzjoni mill-valutazzjoni xierqa tal-Artikolu 6(3) u jiżguraw il-funzjonalità ekoloġika. Wara dan, il-proporzjonijiet jistgħu jerġgħu jiġu ddefiniti mill-ġdid skont ir-riżultati osservati matul il-monitoraġġ tal-effikaċja, u għandha tkun iġġustifikata d-deċiżjoni finali dwar il-proporzjon ta' kumpens. Huwa fatt rikonoxxut sew li ġeneralment il-proporzjonijiet għandhom ikunu ferm ogħla minn 1:1. Għalhekk, il-proporzjonijiet ta' kumpens ta' 1:1 jew inqas għandhom jiġu kkunsidrati biss meta jintwera li bihom il-miżuri se jkunu effettivi għalkollox fir-riabilitazzjoni tal-istruttura u l-funzjonalità fi ħdan perjodu qasir ta' żmien (pereżempju, mingħajr ma jikkompromettu l-preservazzjoni tal-ħabitats jew tal-popolazzjonijiet ta' speċijiet ewlenin li hu probabbli li se jkunu affettwati mill-pjan jew mill-proġett u lanqas l-objettivi ta' konservazzjoni tagħhom). Il-miżuri kompensatorji għandhom jiġu implimentati f'żoni fejn ikunu jistgħu jkunu l-aktar effettivi fiż-żamma tal-koerenza globali tan-netwerk Natura 2000. Dan jinvolvi għadd ta' prekundizzjonijiet li kwalunkwe miżura kompensatorja għandha tissodisfa: Iż-żona magħżula għall-kumpens għandha tkun fi ħdan l-istess reġjun bijoġeografiku (għal siti denominati skont id-Direttiva dwar il-Ħabitats) jew fi ħdan l-istess firxa, rotta migratorja u żona li fiha xi speċijiet ta' għasafar iqattgħu l-istaġun tax-xitwa (jiġifieri, siti denominati skont id-Direttiva dwar l-Għasafar) fl-Istat Membru kkonċernat. Barra minn hekk, iż-żona għandha tipprovdi funzjonijiet kumparabbli għal dawk li kienu ġġustifikaw l-għażla tas-sit oriġinali, partikolarment rigward id-distribuzzjoni ġeografika adegwata. Iż-żona magħżula għall-kumpens għandu jkollha — jew għandha tkun kapaċi tiżviluppa — il-karatteristiċi speċifiċi marbuta mal-istruttura ekoloġika u l-funzjonijiet, u meħtieġa mill-ħabitats u mill-popolazzjonijiet tal-ispeċi. Dan hu marbut ma' aspetti kwalitattivi bħall-individwalità tal-assi indeboliti, u jeħtieġ il-kunsiderazzjoni tal-kundizzjonijiet ekoloġiċi lokali. Il-miżuri kompensatorji m'għandhomx ifixklu l-preservazzjoni tal-integrità ta' kwalunkwe sit ieħor tan-Natura 2000 li jikkontribwixxi għall-koerenza globali tan-netwerk. Meta l-miżuri jiġu implimentati f'sit(i) eżistenti tan-Natura 2000, għandhom ikunu konsistenti mal-objettivi ta' konservazzjoni tas-sit(i) u jmorru lil hinn mill-miżuri ta' konservazzjoni stabbiliti skont l-Artikolu 6(1). Il-pjanijiet ta' ġestjoni ser ikunu referenza siewja biex jiġu xprunati miżuri kompensatorji sensibbli. Barra minn hekk, hemm ftehim ġenerali li l-kundizzjonijiet lokali meħtieġa sabiex jiġu riabilitati l-assi ekoloġiċi f'riskju, għandhom ikunu viċin kemm jista' jkun taż-żona affettwata mill-pjan jew mill-proġett. Għalhekk, jidher li l-iktar għażla ppreferuta hi li l-kumpens jiġi implimentat fi ħdan jew viċin is-sit tan-Natura 2000 kkonċernat, fejn jidher li għandu l-kundizzjonijiet adattati biex il-miżuri jkunu ta' suċċess. Madankollu, din l-għażla mhux dejjem tkun possibbli, u għalhekk għandha tiġi applikata firxa ta' prijoritajiet meta jitfittxu l-postijiet li jissodisfaw ir-rekwiżiti tad-Direttiva dwar il-Ħabitats: Il-kumpens fi ħdan is-sit tan-Natura 2000 ipprovda l-elementi neċessarji biex ikun żgurat li l-koerenza ekoloġika u l-funzjonalità tan-netwerk jeżistu fi ħdan is-sit. Il-kumpens barra s-sit tan-Natura 2000 kkonċernat, iżda f'unità topografika u ta' pajsaġġ komuni, ipprovda l-istess kontribut għall-istruttura ekoloġika u/jew il-funzjoni tan-netwerk hi fattibbli. Il-post il-ġdid jista' jkun jew sit ieħor nominat bħala sit tan-Natura 2000 jew post mhux nominat. F'dan l-aħħar każ, il-post irid ikun nominat bħala sit tan-Natura 2000 u jkun soġġett għar-rekwiżiti kollha tad-Direttivi dwar in-Natura. Il-kumpens barra s-sit tan-Natura 2000, f'unità topografika jew ta' pajsaġġ differenti. Il-post il-ġdid jista' jkun sit ieħor nominat bħala sit tan-Natura 2000. Jekk il-kumpens iseħħ f'post mhux denominat, dan il-post imbagħad irid ikun nominat bħala sit tan-Natura 2000 u jkun soġġett għar-rekwiżiti kollha tad-Direttivi dwar in-Natura. Denominazzjonijiet ġodda li jifformaw parti mill-miżuri kompensatorji jridu jiġu sottomessi lill-Kummissjoni qabel ma jiġu implimentati l-miżuri u qabel ma jitwettaq il-proġett imma wara l-awtorizzazzjoni tiegħu. In-nomini l-ġodda għandhom jitqiegħdu għad-dispożizzjoni tal-Kummissjoni permezz tal-kanali u tal-proċeduri stabbiliti kif jiġri bil-listi tas-SIK u bil-klassifikazzjonijiet taż-ŻPS, u jikkwalifikaw għal nomina skont il-kriterji rilevanti skont id-Direttivi dwar il-Ħabitats u l-Għasafar rispettivament. L-Istati Membri għandhom jiżguraw l-aħjar kooperazzjoni u koordinament meta qed jittrattaw il-lokalizzazzjoni tal-miżuri kompensatorji fil-qafas tal-proġetti transkonfinali. It-tempestività tal-miżuri kompensatorji ssejjaħ għal approċċ ta' każ b'każ. L-iskeda adottata trid tipprovdi kontinwità fil-proċessi ekoloġiċi essenzjali għaż-żamma tal-istruttura u tal-funzjonijiet li jikkontribwixxu għall-koerenza globali tan-netwerk Natura 2000. Dan jeħtieġ koordinazzjoni stretta bejn l-implimentazzjoni tal-pjan jew tal-proġett u l-implimentazzjoni tal-miżuri kompensatorji, u jiddependi fuq kwistjonijiet bħalma hu l-perjodu ta' żmien meħtieġ biex il-ħabitats jiżviluppaw u/jew għall-popolazzjonijiet tal-ispeċijiet biex jirkupraw jew biex jiġu stabbiliti f'żona partikolari. Barra minn hekk, għandhom jiġu kkunsidrati fatturi u proċessi oħra: Sit ma jistax ikun ġie affettwat b'mod irreversibbli qabel ma jkun ġie stabbilit kumpens. Ir-riżultat tal-kumpens għandu jkun operazzjonali fiż-żmien meta ssir il-ħsara fis-sit ikkonċernat. F'ċerti ċirkostanzi fejn dan ma jistax jinkiseb b'mod sħiħ, ikun meħtieġ kumpens żejjed għat-telf temporanju. Jista' jkun permess dewmien biss jekk jiġi aċċertat li dan mhux se jikkomprometti l-għan ta' "l-ebda telf nett" fil-koerenza ġenerali tan-netwerk Natura 2000. Perjodi latenti ma jistgħux ikunu permessi, pereżempju, jekk iwasslu għal telf fil-popolazzjoni għal kwalunkwe speċi protetta fis-sit skont l-Anness II għad-Direttiva dwar il-Ħabitats jew l-Anness I għad-Direttiva dwar l-Għasafar; l-ispeċijiet ta' prijorità elenkati fl-Anness II għad-Direttiva dwar il-Ħabitats jistħoqqilhom attenzjoni speċjali. Jista' jkun possibbli li jitnaqqas il-perjodu ta' żmien għall-miżuri kompensatorji skont jekk l-effetti negattivi sinifikanti aktarx ikunux mistennija li jseħħu fuq perjodu ta' żmien qasir, medju jew twil. Miżuri speċifiċi biex ipattu għat-telf temporanju li jista' jseħħ sa meta jintlaħqu l-objettivi ta' konservazzjoni, jistgħu jkunu rakkomandabbli. Id-dispożizzjonijiet tekniċi, legali jew finanzjarji kollha meħtieġa għall-implimentazzjoni tal-miżuri kompensatorji għandhom jitlestew qabel ma tibda l-implimentazzjoni tal-pjan jew tal-proġett sabiex jiġi evitat dewmien mhux previst li jista' jfixkel l-effikaċja tal-miżuri. Il-miżuri kompensatorji jeħtieġu li tkun żgurata bażi legali u finanzjarja soda għall-implimentazzjoni fit-tul u l-protezzjoni, il-monitoraġġ u ż-żamma tas-siti li jridu jiġu żgurati qabel ma jseħħu l-impatti fuq il-ħabitats u/jew fuq l-ispeċijiet. Dan jista' jinvolvi li: Il-provvista għal protezzjoni temporanja tkun waħda effettiva, anki jekk l-istatus SIK/ŻPS jingħata biss iktar tard. Jiġu applikati strumenti tal-infurzar li jorbtu fuq livell nazzjonali biex tkun żgurata implimentazzjoni sħiħa u effikaċja tal-kumpens (pereżempju, jistgħu jkunu marbuta mad-Direttiva dwar il-VIA, jekk applikabbli, jew skont id-Direttiva dwar ir-Responsabbiltà Ambjentali; jew l-approvazzjoni ta' pjan jew ta' proġett tintrabat mar-robustezza tal-validità tad-dispożizzjonijiet rilevanti għall-implimentazzjoni tal-miżuri kompensatorji). L-applikazzjoni tal-mezzi legali meħtieġa għax-xiri ta' art jew drittijiet huwa meqjus essenzjali għall-implimentazzjoni effettiva tal-miżuri skont il-prattika tajba (pereżempju, proċeduri standard għax-xiri obbligatorju għal raġunijiet ta' konservazzjoni tan-natura). L-istabbiliment ta' programmi ta' monitoraġġ biex jiġi żgurat li l-miżuri kompensatorji jilħqu l-objettiv tagħhom u jinżammu tul it-terminu aktar fit-tul, u jekk le, li jittieħdu miżuri korrettivi biex dan jiġi indirizzat, inklużi l-objettivi, il-korpi responsabbli u l-ħtiġijiet ta' riżorsi, l-indikaturi, u r-rekwiżiti għar-rapportar lill-Kummissjoni. Dan jista' jitwettaq bl-aħjar mod permezz ta' korpi indipendenti mwaqqfa speċifikatament għall-iskop u f'koordinazzjoni u f'kooperazzjoni mill-qrib mal-awtoritajiet tan-Natura 2000. Tidher li hija ħaġa loġika li, f'konformità mal-prinċipju "min iniġġes iħallas", il-promotur ta' pjan jew ta' proġett ikun responsabbli min-nefqa għall-miżuri kompensatorji. Tista' tiġi inkluża fil-baġit totali ppreżentat lill-awtoritajiet pubbliċi f'każ ta' kofinanzjament. F'dak ir-rigward, il-fondi tal-UE jistgħu, pereżempju, jikkofinanzjaw il-miżuri kompensatorji għall-infrastruttura tat-trasport li hi parti mit-TEN (Netwerks Trans-Ewropej) u ffinanzjati minn dawn il-fondi, dment li t-tali assistenza finanzjarja tikkonforma mal-objettivi, mar-regoli u mal-proċeduri applikabbli għall-fond tal-UE inkwistjoni. L-informazzjoni għandha tippermetti lill-Kummissjoni tivvaluta l-mod li bih l-effetti avversi jiġu kkumpensati, biex b'hekk l-elementi tal-integrità li jikkontribwixxu għall-koerenza globali tan-netwerk Natura 2000 jinżammu fit-terminu twil. Filwaqt illi l-awtoritajiet nazzjonali huma obbligati speċifikament li jikkomunikaw il-miżuri kompensatorji adottati biss, jista' jkun hemm bżonn ukoll li jiġu pprovduti ċerti elementi relatati mas-soluzzjonijiet alternattivi studjati u mar-raġunijiet imperattivi relatati mal-interess pubbliku prevalenti li jkunu wasslu għall-approvazzjoni tal-pjan jew tal-proġett, sa fejn dawn l-elementi jkunu affettwaw l-għażla tal-miżuri kompensatorji. Il-miżuri kompensatorji għandhom jiġu mressqa lill-Kummissjoni qabel ma jiġu implimentati u saħansitra qabel l-implimentazzjoni tal-pjan jew tal-proġett ikkonċernat iżda wara l-awtorizzazzjoni tiegħu, sabiex il-Kummissjoni jkollha ċ-ċans titlob informazzjoni ulterjuri dwar il-miżuri meħuda jew biex tieħu azzjonijiet f'każ li tikkunsidra li r-rekwiżiti legali tad-Direttiva ma ġewx applikati b'mod korrett. Għalhekk, il-miżuri kompensatorji għandhom jiġu mressqa lill-Kummissjoni malli dawn jiġu adottati sabiex il-Kummissjoni tingħata ċans, fi ħdan il-kompetenza tagħha bħala Gwardjan tat-Trattati, li tivvaluta jekk id-dispożizzjonijiet tad-Direttiva humiex qegħdin jiġu applikati b'mod korrett. Bħala dawk responsabbli għaż-żamma tal-koerenza globali tan-netwerk Natura 2000, u għall-aġġornar tal-informazzjoni dwaru, l-awtoritajiet inkarigati minn Natura 2000 f'kull Stat Membru jridu jaqdu rwol importanti f'dan il-proċess. L-informazzjoni għandha tiġi sottomessa mill-awtorità nazzjonali permezz tar-Rappreżentazzjoni Permanenti ta' kull Stat Membru, hekk kif iseħħ bil-proċess għall-adozzjoni tal-listi tas-siti. It-tieni subparagrafu tal-Artikolu 6(4) jipprevedi trattament speċjali kull meta l-pjan jew il-proġett jikkonċerna sit meqjus bħala ħabitat ta' prijorità u/jew li fih speċi ta' prijorità, u li se jaffettwa dawn il-ħabitats u/jew speċijiet prijoritarji. F'dawn il-każijiet it-twettiq tal-pjan jew tal-proġett jista' jkun iġġustifikat biss jekk jiġu evokati raġunijiet imperattivi relatati mal-interess pubbliku prevalenti li jikkonċernaw is-saħħa tal-bniedem u s-sikurezza pubblika jew konsegwenzi ta' benefiċċji prevalenti għall-ambjent, jew jekk, qabel ma tingħata l-approvazzjoni tal-pjan jew tal-proġett, il-Kummissjoni tesprimi opinjoni dwar l-inizjattiva prevista. Fi kliem ieħor, ħsara lis-sit tiġi aċċettata biss bħala meħtieġa biex jintlaħqu l-għanijiet tad-direttiva meta jqumu r-raġunijiet imperattivi speċifiċi msemmija hawn fuq jew, bħala alternattiva, wara s-salvagwardja proċedurali supplimentari ta' evalwazzjoni indipendenti mwettqa mill-Kummissjoni. Din id-dispożizzjoni tqajjem numru ta' mistoqsijiet relatati ma': l-identifikazzjoni tas-siti kkonċernati; l-interpretazzjoni tal-kunċetti ta' saħħa tal-bniedem, sigurtà pubblika u konsegwenzi ta' benefiċċju ewlenin għall-ambjent; u il-proċedura għall-adozzjoni tal-opinjoni tal-Kummissjoni u l-konsegwenzi li jirriżultaw minn din l-opinjoni. It-tieni subparagrafu tal-Artikolu 6(4) japplika meta l-implimentazzjoni tal-pjan jew tal-proġett tkun se taffettwa sit li jospita ħabitats u/jew speċijiet ta' prijorità. F'dan ir-rigward, ikun raġonevoli li jiġi kkunsidrat li pjan jew proġett: li ma jaffettwa, bl-ebda mod, ħabitat jew speċi ta' prijorità; jew li jaffettwa speċi/ħabitat li ma tqisux fl-għażla tas-sit ("preżenza mhux sinifikanti" fil-Formola Standard tad-Data) m'għandux de facto jiġġustifika li sit għandu jkun soġġett għal dan it-tieni subparagrafu. Peress li d-Direttiva dwar l-Għasafar ma tistabbilixxi l-ebda speċi ta' prijorità, il-miżuri kompensatorji bil-għan li jpattu għall-effetti fuq il-popolazzjonijiet tal-għasafar taż-ŻPS qatt mhuma se jirrikjedu l-opinjoni tal-Kummissjoni. Is-saħħa tal-bniedem, is-sikurezza pubblika u l-konsegwenzi ta' benefiċċju ewlenin għall-ambjent huma l-iktar raġunijiet imperattivi importanti relatati mal-interess pubbliku prevalenti. Madankollu, l-istess bħall-kunċett ta' "raġunijiet imperattivi relatati mal-interess pubbliku prevalenti", dawn it-tliet kategoriji mhumiex definiti b'mod ċar. Kif intqal fit-taqsima 5.3.2, id-dritt tal-UE jirreferi għas-saħħa pubblika u għas-sikurezza pubblika bħala raġunijiet li jiġġustifikaw l-adozzjoni ta' miżuri nazzjonali restrittivi fuq il-moviment liberu tal-merkanzija, tal-ħaddiema u tas-servizzi, kif ukoll fuq id-dritt tal-istabbiliment. Barra minn hekk, il-protezzjoni tas-saħħa tan-nies hija wieħed mill-għanijiet fundamentali tal-politika ambjentali tal-UE. Fuq l-istess nota, il-konsegwenzi ta' benefiċċju ewlenin għall-ambjent huma kategorija li għandha tiġi inkluża f'dawn l-għanijiet fundamentali tal-politika ambjentali. F'konformità mal-prinċipju tas-sussidjarjetà, huwa f'idejn l-awtoritajiet nazzjonali kompetenti li jivverifikaw jekk teżistix sitwazzjoni bħal din. Ovvjament, kwalunkwe sitwazzjoni bħal din aktarx li tiġi eżaminata mill-Kummissjoni fil-ħidma tagħha biex tissorvelja l-applikazzjoni korretta tad-dritt tal-UE. L-opinjoni għandha tkopri l-evalwazzjoni tal-valuri ekoloġiċi li probabbilment se jiġu affettwati mill-pjan jew mill-proġett, ir-rilevanza tar-raġunijiet obbligatorji invokati u l-bilanċ ta' dawn iż-żewġ interessi opposti, kif ukoll evalwazzjoni tal-miżuri kompensatorji. Dik l-evalwazzjoni tinvolvi kemm eżaminazzjoni xjentifika u ekonomika kif ukoll eżaminazzjoni tal-ħtieġa u tal-proporzjonalità tal-pjan jew tal-proġett fir-rigward tar-raġunijiet imperattivi invokati. Il-Kummissjoni tista' tevalwa jekk l-implimentazzjoni tal-pjan jew tal-proġett tissodisfax ir-rekwiżiti tad-dritt tal-UE u, jekk meħtieġ, tibda l-azzjoni legali kif xieraq. Filwaqt li d-Direttiva ma tinkludix skadenza speċifika rigward l-adozzjoni tal-opinjoni tal-Kummissjoni, din se tagħmel l-isforzi kollha meħtieġa biex twettaq il-valutazzjonijiet u toħroġ l-opinjoni tagħha mill-aktar fis possibbli. huma soġġetti għal tħejjija u/jew għal adozzjoni minn awtorità u f'livell nazzjonali, reġjonali u lokali; huma meħtieġa skont id-dispożizzjonijiet leġiżlattivi, regolatorji jew amministrattivi; jew li, fid-dawl tal-effett probabbli fuq is-siti, ġie ddeterminat li teħtieġ valutazzjoni skont l-Artikolu 6 jew 7 tad-Direttiva 92/43/KEE.
Extracted from C_033_2019.html